text:
Yesu Yekha Ndiye Bwana
4/8/2003
Mlowe, Africa 1996
Chimene chipanga Mtsogoleri?
Pali mitundu iwiri ya atsogoleri, wina ndi mtsogoleri ochokera mu mtima, kuchokera mu mulumikizo ndi Mulungu wina ndi mtsogoleri wa undindo ndi mpando ndi olemekezeka “wamkulu” Bwana olemekezeka, Yesu anati mtsogoleri utero asakhalepo. Atsogoleri a mpingo ndi amene akuyenda ndi pafupi ndi Mulungu LERO ngati mbale kapena mlongo sakuyenda pafupi ndi Mulungu lero, sayenera kuganiziridwa kukhala mtsogoleri. Ngati munthu sabata yatha samayenda ndi Mulungu koma walapa pa machimo a mu moyo ndipo akumva Mulungu, ndipo ali mtsogoleri lero koposa sabata yatha. Kukhala mtsogoleri zimachokera ubale ndi Mulungu ndi anthu a Mulungu sizichokera pa ofesi kapena undindo.1
Tili ndi atsogoleri kumene ine ndimakhala, koma kulibe “maofesara” mtsogoleri lero koma sabata in ai. Yesu anati ulamuliro yonse m’mwamba ndi pansi pano uli PAINE. Zimenezi ndi zoona, choncho, m’mene tingamvere Yesu, amene ali ndi, amene ali ndi ulamuliro. Ndi m’menenso ali ndi ulamuliro nawo—pamene akwanitsa kumva Yesu, ndi choncho. Ulamuliro wonse “kumwamba ndi pansi pano” uli pa Yesu. Iye anati munthu amene sadziwa Yesu angakhale ngati choyelekeza chabe. Munthu ameneyu amafuna adziopedwa pamene afuna zitero, ngati ali ndi mpando koma ali mtsogoleri ngati amadziwa, kukonda, ndi kumvera mutu Yesu.
Kubadwa kuchokera mu Ulesi
Pali mayambidwe ochokera mu ulesi mwa ife zimene zimapangitsa ife kubisala pansi pa nthaka ndi kulora wina atimenyere nkhondo ndi zimene akulu ndi opanda undindo zinayambira. Poyambilira pomwe mu mbiri ya mpingo kumbuyo ndithu zaka zikwi ziwiri zapitazo zaka 1800 zapitazo anthu anayamba kufuna mfumu kuti adzawalamulira. Anafuna kuti “munthu oyera” akhala mtsogoleri wa mpingo.
Mwina munthuyo analidi pafupi ndi Mulungu koma mmalo mufuna kuti aliyense akhale wansembe. Anthu a Mulungu anafuna kukhala ndi munthu mmodzi woyera kuti adzimenyera nkhondo. Anafuna kutenga munthu mmodzi ndi kumuika kukhala “mfumu wa mpingo”
Munthuyo mwina anali wabwino. Bvuto siloti munthuyu anali pa ubwenzi ndi Mulungu. Mwina munthuyu anali ndi mphamvu ndi mphatso, koma pamene ayikidwa padela monga ya padera ndikutchedwa “bwana wa mpingo” Pamanepo pali bvuto malo amenewo ndi a Yesu yekha Yesu ndi bwana wa mpingo woona. “Abusa sayenera kukhala bwana wa mpingo palibe mabwana koma Yesu.
Pali chitsanzo m’Baibulo cha mautsogoleri awiri amenewa. Samueli ndi Sauli onse adali atsogoleri a anthu a Mulungu, Israeli. Samueli adali munthu wa Mulungu amene adali ndi chikoka mu fuko chifukwa amadziwa Mulungu. Samueli adali ndi zothekera zambiri zaufumu ku Israeli—koma Samueli sadali mfumu! Komabe, Sauli adatchedwa mfumu. Israeli imafuna kukhala ndi mfumu—amafuna kukhala ndi munthu modzi kukhala bwana. Amafuna wina kuti alowe mmalo mwa Samueli ndipo amafuna “mfumu” monga mafuko onse owazungulira. Munjira ina utsogoleriwu ukhonza kuwoneka mofanafana, koma Samueli alibe “mpando” wa ulamuliro. Samueli amagwira ntchito kuchokera paubale wake ndi Mulungu, ndipo Sauli amagwira ntchito kuchokera pampando wake. Samueli adalibe ofesi, mlembi kapena malipiro (salare). Iye sadali muudindo wa mpando ngati mfumu. Samueli adali chabe munthu wa Mulungu amene amalemekezedwa ngati mfumu koma adalibe mpando kapena ofesi. Iye sadali mfumu iye sadali “mbusa”. Iye amangokonda Mulungu ndi mtima wake onse.
Ndipo chifukwa choti amamvera Mulungu, adali ndi chikoka. Adalibe mpando adali ndi chikoka. Ngati munthu moonadi adziwa Mulungu, adzathandiza anthu a Mulungu. Ngati wayitanidwa ndi Mulungu, adzakhala akuthandizila anthu. Ndibwerezanso: Munthu wa Mulungu oona alibe mpando… ali ndi chikoka. Yobtu 29, ikulongosola za munthu olemekezedwa ndi Mulungu ndi anthu, ndi woopedwa ndi odedwa ndi satana. Munthu otere safuna ofesi kapena dzina kapena malipiro. Ngati muli ngati Yesu, simudzafuna “mphamvu.”
Monga mwachitsanzo, ngati ndili m’misili, ndi mapanga zinthu ndi matabwa. Ndimapanga mpando, tebulo kapena chitseko kuchokera ku matabwa. Ngati ndili omanga, ndiye kuti ndimanga zinthu ndi njerwa. Chinachake chomwe ndipanga kuchokera ku njerwa ndi umboni oti ndine omanga. China chake dzomwe ndipanga kuchokera kuthabwa ndi umboni oti ndine m’misili. Tsopano, mu Baibulo mau awa “mbusa” (kutathauza kolakwika) koma atanthauzira kuti mphatso ya ubusa wa nkhosa, ogwira ntchito tsiku ndi tsiku pakati pa anthu a Mulungu moyendezana (mwapambali) pa mphatso zina—osati bwana kapena “olankhula wamkulu” pamsonkhano. Kodi umboni uli pati kuti ndine Mbusa weniweni? Umboni ndi wakuti ine ndimakonda anthu a Mulungu! Ndimawathandiza iwo usana ndi utsiku. Sindifuna dzina, sindifuna kukhala bwana. Ndimangokonda anthu ndi mphatso yomwe ndili nayoyi, ndikuwathandiza. Umboni waumusili ndi mpando omwe ndapanga umboni woti ndine Mbusa weniweni ndi woti ndimadyetsa anthu a Mulungu tsiku ndi tsiku, ndipo ali chifupi ndi Yesu chifukwa cha ine. Ngati ndiwona kuti m’modzi mwa anthu a Mulungu ali ndi njala, chimandiswa mtima. Ngati ndiwona kuti m’modzi mwa anthu a Mulungu ali muvuto kapena muzoopsa, mtima waubusa mkati mwanga uthamangira iwo kukawateteza. Uwu ndiye umboni oti ndine odzodzedwa wa Mulungu kukhala m’busa. Sindifuna mayina opatsidwa. Sindifuna chitupa chopachika pakhomo ndi chochokera ku Sukulu ya Baibulo. Ndifunitsa mtima okonda ndi kuchita ntchito ya Mulungu, ndipo kenako ndizabala zipatso zauzimu mumbali iliyonse yomwe iye azandipatsa ine.
Tsono, ndinu m’misili? Ndiye pangani mpando. Muli ndi mphatso ya ubusa. Ndiye kondani anthu—adyetseni, atetezeni ndipo athandizeni. Ichi ndi choona pa mphatso iliyonse! Umboni wa mphatso iliyonse uli mudzipatso zimene umabereka.
Zotsutsana za zonsezi ndi zoonanso ndithu. Ndifundo yodabwitsa kuti amafano mu sayansi ndi mankhwala ndi malonda amalamula kuti amene ali ndi maganizo ndi mtsutso ndi odzitcha okha “akatswiri” ali ndi china choti awonetse, zipatso mumiyoyo yawo, awonekera kuti ali dni ufulu wolamulira, kuphunzitsa kapena kutsutsa ena. Mudziko lachipembedzo, modabwitsa, ali ndi ungiro ochepa kuposa ngakhale zimene amafano amaonetsera. Muchipembedzo, ngakhale, anthu ali akhungu ndi wozunguzidwa kwambiri.
Mtsutso, ukatswiri, zigamulo, ndi ngakhale ubale ndi zonyoza zimayenda mophweka kuchokera kwa iwo azipatso zoyipa miyoyo yawo, m’mabanja ndi m’mabwalo awo. Zodabwitsa, koma zoona ngati inu muona chipembedzo chamunthu mosamalitsa ndi moona. Munthu amene amapanga zinthu zotere ngati bodza kapena m’nyozo kapena kukhala ngati katswiri pa njiniaring’I, zamakhwala kapena malonda akhonza kusonkhanitsa pamodzi gulu lomvera mpphweka anthu akuopa, m’mene akhonza kunderedwa pansi, kapena kuyamikiridwa mpusitsa ku—kuzipereka ku makina osabereka zipatso ndi “akatswiri” zonga zamisala koma ndi zoona. Zimachitika kunthawi zonse, chifukwa umu ndi m’mene maufumu a vuto amasungira nambala yao. Mantha ndi kuyimikira kopusitsa, mjedo, m’nyozo kapena kuyenderedwa pansi. Nchifukwa chake ziri zosadabwitsa kuti Yesu sanapange bwino mu chipembedzo chovomerezedwa kudziko lapansi cha munthawi yake. Koma, likhonza kuphunzira kwa iye ndi kusunga malembo, ndi kuyang’ana zipatso, osati kumvera—kunena kwa mfundo ndi mabanjeti, ndiponso kunena kufuna kwa yenkha kwa munthu kuti ateteze.
Pamenepo mwatengapo mfundo.: )
“Mwandikana ine”!
Izi ndi zoona kwa mphatso iliyonse koma anthu aononga kwambiri chi Kristo pofuna kukhala ndi mfumu Samuel sanali mfumu, anali munthu wa Mulungu. Sauli anali mfumu ndipo anaononga anthu a Mulungu. Mulungu anati “sanakukane iwe, Samuel, Akana Mulungu. Samueli anali wa chikoka chifukwa amadziwa Mulungu, sichifukwa choti anali pa udindo wa Ufumu.
Ndipo iwo anatengera, sanatengere? Wina wochokera dziko lina amanena akafika ku Israel, muli ndi mfumu! ‘Samueli ndi mfumu yanu”! A Israel amati “inde” tikudziwa akuoneka ngati mfumu, chifukwa ali otamandika ndi opatsidwa ulemu koma Sali mfumu. Tilibe mfumu ife, tilibe mfumu koma Mulungu. Samueli amadziwa Mulungu bwino, ndiye tikupatsa ulemu ndi kumukonda. Maiko ena maganiza kuti a Israel anali ndi mfumu, mfumu Samueli koma sanali mfumu anali munthu wa Mulungu. Analibe mpando. Mapita pano ndi uko kenako osaonekanso, ndi kubwelanso. Mafumu sapangaz zimenezo. Amuna a Mulungu amatero. A Israeli anafuna kuika wina mmalo mwa Samuel pamene anakalamba anafuna kukhala ndi Mfumu monga maiko ena onse (kapena monga zipembedo zina).
Pamene tifuna munthu wina kukhala bwana wa ife kuti atimenyere nkhondo, ndiye takana Mulungu 1 Samueli 18:7 “sanakane iwe, Samueli, andikana ine” tisayese kukhala ndi anthu okhala bwana. Tiyenera kuwakonda ma Samuel pakati pathu amene adziwa Mulungu, talemekeze ndi kuwamvera, pamene sakukhala ndi udindo kapena bwana kupatula Yesu yekha basi, timvere Yesu, kulankhula mwa Samueli, Lolani Samueli woyamba akhale pansi. Izi ndi zabwino.
Zotsatira zake
Ndikufuna kuti mumve zimene inu ngati mukhala ndi mfumu. Pamene mufuna kukhala ndi “Bwana wanu” Bwana wa mpingo. Izi ndi chipatso zochokera mwa izo
“Nati, Awa ndi makhalidwe a mfumu imene idzaweluza idzatenga ana anu amuna, akhale akusunga magaleta ndi akavalo ake ndipo adzathamanga ndi kutsogolera magaleta ake adzawaika akhale atsogoleri zikwi ndi atsogoleri makumi asanu ndipo adzaika ena ndi kulima minda ndi kutema zinthu zake ndi kumpangira zipangizo za nkhondo, ndi zipangizo za magareta ndipo adzatenga ana anu akanzi apange zonunkhira naphikire naumbe mikate ndipo adzalanda minda yanu ndi minda ya mphesa yanu ndi minda ya azitona inde minda yoposayo, nadzaipatsa anyamata ake ndipo adzatenga limodzi la mayawo khumi la mbeu zanu ndi minda yanu ya mphesa nazaipatsa akapitawo ake ndi anyamata ake. Ndipo adzatenga akaporo, ndi azakazi anu ndi anyamata anu okongola koposa ndi abale anu nidzagwiritsa ntchito zake. Idzatenga limodzi la magawo khumi la zoweta zanu ndipo inu mudzakhala akaporo ake, ndipo tsiku lija mudzafuula chifukwa cha mfumu yanu munadzisankhira nokha, koma Yehova sadzayankha inu tsiku lijalo. Koma anthu anakana kumvera mau a Samueli nati Iai, koma tikufuna kukhala nayo mfumu yathu kuti ifenso tikafanane nao anthu a mitundu yonse kuti mfumu yathuyo ikatiweluzire ndi kutuluka kutitsogolera ndi kuponya nafe nkhondo zathu. (1 Samueli 8:11 —20)
Pamene tifuna mfumu atilamulire, pamene tifuna olemekezeka bwana mu mpingo, iye adzaba masomphenya adzaba ana athu ndi ndalama zathu ndipo tidzakhala ife otigwilitsa ntchito chabe. Zinthu izi sizabwino koma zikuchitika mu dziko lonse la chipembedzo. Kumaiko ena onse amene tapitako pamene pali bwana ndi munthu wamba, pamene pali anthu osiyana akristo. Bwana ndi munthu wamba—mitima ya anthu ndi mphatso sizimagwira ntchito. Mphatso ya chifundo ndi mphatso ya kuthandiza imachotsedwa pamene munthu mmodzi ali mtsogoleri otere osati Yesu kukhala bwana, mitima ya anthu imabedwa.
Anthu a Mulungu anali opeza bwino mu ulamuliro wa Samuel iye sanali ndi udindo, anali ndi mphatso zinali ngati zophweka kusintha kuchoka kwa Samueli kupita kwa Sauli chifukwa amaoneka ngati onse ndi mfumu. Koma ina inali mphatso ndi ina udindo, pamene pali mphatso, Anthu a Mulungu amalemera. Pamene pali udindo olamulira anthu, anthu a Mulungu amabvutika, molingana ndi mau a Mulungu. Mulungu angagwiritsidwe ntchito pa zabwino zokha. Devedi anali mfumu yabwino. Zinthu zina zabwino zingaoneke ngakhale kuti njira ndi yoipa. Koma Mulungu anati “Ndili nayo njira yabwino” njirawo ndi Samueli, osati Sauli, iye anati, Ndingachite zinthu zina zabwino ngati mukhala ndi mfumu, koma pamene mabvuto abwera mudzalira kwa ine ndipo ine sindidzayankha” Izi ndi zimene zikuchitika mu chipembedzo, chifukwa amamanga pa mphatso ya munthu kukhala mfumu. Sauli ndipo analoledwa kumuika kukhala mfumu.
Zinthu zina zabwino zikhonza kuchitika koma mu tsiku la zowawa adzalira kwa Mulungu ndipo sadzamvera iwo, ndipo zinthu zidzataikilana. Padzakhala ndale ndi mphamvu kuchitidwa ndipo padzakhala miseche ndi zamwano ndipo matemberero onse adzakhala amene Mulungu anawanena. Pamene Mulungu angathe kuchita zinthu zambiri mu zochita zilizonse. Timafuna zabwino zokha. Sizabwino zimenezi? Mulungu angadalitse chilichonse mu chifundo chabe kukoma mtima ndi kupilira. Koma tiyeni timange kuti tilandire madalitso ambiri! Tikhale ndi ma Samueli pakati pathu mmalo mwa Sauli m’modzi. AMEN?
Chinanso chimene chachitika ndi choti munthu kupita ku seminare kukatenga chizindikiro cha chipemphetso, angakhale kuti mtima ungakhale wabwino amakakamizidwa ndi udindo kukhala zimene iye saali. Angakhale ndi mabvuto nyumba mwake, ndi ukwati ndi ana ake ndi ogona nawo limodzi ndi makolo mwachoncho, chifukwa ali ndi udindo wa chipembedzo anthu amayankhana kwa iye, mmalo mokhala mbale pakati pa abale. Amachita zinthu zina munjira ina kusiyana ndi mmene amachitira kunyumba, monga kuyenera kukhala mbale pakati pa abale. Pali zina zimene zili mkato mwa ife zimene zimapangitsa ife kusafunsa moyo wa Bwana. Pamenepo atsogoleri mu mpingo asafune maudindo zimene zingaimitse zinthu zothandiza ena mu moyo wawo.
1. Mau oti ofesi amathandauza ngati ndi olemekezeka” okhalapo chilichose chokhalapo pa anthu a Mulungu kaya mu nyumba kapena munthu odziwika.


c: text/html

text:
Bukhu ili lapangitsa kuti anthu okwana 11 million akhale mashia.
- Kulongosola
- Gulu la zinthu: Nkhani
- Owona: 75
Bukhu ili lapangitsa kuti anthu okwana 11 million akhale mashia.
Sayyid Muhammad Tijani Samawi walankhula masana alero pa university ya Azad Islami pomwe adali kulongosola momwe adakhalira mushia kuti: Mchaka cha 1964 ndidapita mdziko la Saud Arabia komwe ndidakakhala nawo pamwambo wa Aluya achisilamu munzinda wa Makkah, mwambo omwe udakhazikitsidwa ndi ma wahabi, kumeneko ndikomwe ndidamvapo za chishia. Iye akuti nditakumana ndi mmodzi mwa anthu omwe adali mshia ndikukambirana za chishia zomwe mapeto ake zinabweretsa kusinthika mumtima mwanga. Munthu yemwe ndidakumana naye adali mphunzitsi wa university yaku Baghdad ndipo ndidakhazikitsa kukambirana kungapo ndi mashaikh amunzinda wa Baghdad.
Pambuyo pakukambirana ma sheikh osiyana siyana ndidatulukira mabodza omwe amanenedwa pankhani ya mashia. Iye adanena kuti kukambirana ndi mashaikh mpaka kufikira kuti ndidakhala mshia zinanditengera zaka zitatu. Pambuyo pakukhala kwanga mshia ndidayamba kulalikira za shia komanso kulemba mabuku okhudza chishia.
Adati kukumana kwanga ndi mashaikh akulu akulu achishia monga Ayatullah Khui, Sayyid Muhammad Baqir Sadr zidawonjezera kumvetsetsa ndichikondi changa ku mathhabu ashia. Pambuyo pakuyenda yenda kwanga ndidabwerera kunyumba ndikuyamba kufalitsa za shia, komabe ndidakumana ndi mavuto mkati mwake.
Dr Tijani adabadwa pa 2 February mchaka cha 1943 munzinda wa Qafsa kumwera kwa dziko la Tunisia koma makolo ake adachokera mdziko la Iraq mdera la Samawi omwe adasamukira ku Tunisia iye adaphunzira Primary yake pa sukulu ya Zayituna, pambuyo pakulandira ufulu dziko la Tunisia iye adakaloma masukulu achi French komwe adapitiliza maphunziro ake ndipo kenako pambuyo pakuphunzitsa zaka zokwana 17 adapiliza maphunziro ake pa university ya Surbun. Adakhala ndi certificate ya kafuku fuku kenako adamaliza maphunziro ake pa university imeneyi ataphunzira maphunziro a philosophy, umanities, history, islamic dominations ndipo adatenga Doctor yake ndi position 3.
Iye adakumana ndi Abdulbast bin Abdulsamad ndi mashaikh ena omwe adamuwuza zoti ayenera kukhala pa university ya Azhar. Kenako iye adanyamuka ulendo opita ku Lebanon pa sistima yammadzi momwe adakumana ndi sheikh wina ochedwa Mun'am ochokera dziko laku Iraq yemwe adali mshia komanso phunzitsi pa university ya mdziko la Iraq.
Ena mwa mabuku omwe alembedwa ndi mkuluyu ndi : kenako ndidawongoledwa, kukhalalimodzi ndi anthu onena zowona, Ahlubait ndi kiyi yothetsera mavuto onse, Eni asunna owona, Funsani omwe ali ozindikira, Njira yachiwongoko, Nkhani zapaulendo ndi ena.

robotstxt: allowed

filter: keep


text:
Kodi Muli ndi Amishonale?
Inde. Kulikonse kumene tili, anthu tonse a Mboni za Yehova timayesetsa kukhala ndi mtima waumishonale, kutanthauza kuti nthawi zonse timayesetsa kuuza ena zimene timakhulupirira.—Mateyu 28:19, 20.
Kuwonjezera pamenepa, anthu ena a Mboni nthawi zambiri amapita kapena kusamukira m’madera ena a m’dziko lawo lomwelo, kumene anthu ambiri sanamvepo uthenga wabwino wa m’Baibulo. Koma a Mboni ena amasamukira m’mayiko ena n’cholinga choti azikalalikira uthenga wabwino. Iwo amasangalala kuchita zimenezi chifukwa amathandiza pokwaniritsa ulosi umene Yesu ananena kuti: “Mudzakhala mboni zanga . . . mpaka kumalekezero a dziko lapansi.”—Machitidwe 1:8.
Mu 1943, tinatsegula sukulu yophunzitsa anthu ntchito ya umishonale. Kuyambira m’chaka chimenecho, anthu a Mboni oposa 8,000 aphunzitsidwa kusukulu imeneyi, yomwe imadziwika ndi dzina lakuti Sukulu ya Giliyadi Yophunzitsa Baibulo.


text:
-
May 18, 14 •
Nkhani • Written by :
Gladson M'bumpha •
No Comments
Bambo wa zaka 40 m’boma la Ntchisi wadzikhweza mkazi wake atakana kuti atolere nkhungudzu. Mkulu wofufuza milandu ikuluikulu papolisi yaing’ono ya Malomo, Orphan Mkhalipi, wati nkhaniyi...
-
Apr 6, 14 •
Nkhani • Written by :
Gladson M'bumpha •
Comments Off
Zina ukamva kamba anga mwala. Anthu mitu idaima posachedwapa m’boma la Ntchisi pamene mtsikana wina adamugoneka kuchipatala kaamba koti adafuna kutenga moyo wake makolo ake atamukalipira atafika...
-
Mar 30, 14 •
Nkhani • Written by :
Gladson M'bumpha •
Comments Off
Pamene mabungwe ogwira ntchito m’midzi ku Ntchisi ali kalikiriki kudziwitsa anthu za kuipa kwa nkhaza zochitira ana ndi amayi, anthu ena m’bomali adandaula kuti izi siziphula kanthu kaamba ka...
-
Mar 30, 14 •
Nkhani • Written by :
Gladson M'bumpha •
Comments Off
Bambo wa zaka 23 m’boma la Nkhotakota wadzipha podzikhweza atazindikira kuti waononga ndalama zonse za mnzake atapatsidwa foni yam’manja kuti akagulitse. Mkulu wofalitsa nkhani papolisi ya...


text:
UTSOGOLERI WA YESU
MU MOYO
Ndi moyo wopambana umene adatiitanira anthu ake kukhala pamodzi paliponse osati makonzedwe a “misonkhano”
7/5/2006
Talankhula zonsezi ndi zofunikanso kunena kuti palibe zonsezi kukwanila ngati palibe moyo wa tsiku ndi tsiku monga 1 Akorinto 12–13 pokonzekeretsa chaputala 14,” popanda moyo wa tsiku ndi tsiku izi ndi “zoopsya” sitingalankhula za “msonkhano” posiya zofunika kwambiri. Nkhani iyi ndi yayikulu. Uku ndi kupambana ndi kukula kwa moyo mwa Yesu kwa anthu ake mudziko lino, mosalumikizana, moyo wa yekha okhala ndi anthu achipembedzo ndi chofunika zokonzelathu ndi munthu oyera m’modzi yekha umakhala kwenikweni motere kuchokera muzachilendo, kupenya moipa, anthu ochimwa amagwilitsa “ufulu pa mwamba pa zofuna zawo. Moyo weniweni, 1 Akorinto 12–13 ndi choyambilira potikonzetsela mu ufulu wa mu 1 Akorinto 14.
Tiyenela kuphatikiza “zinthizi” zonse zambuyomu panthawi yomwe mtima yonse ali pamodzi monga ansembe achifumu osati ngati wowonelera monga zikhalila (Efeso 3:10) moyo wa tsiku ndi tsiku wa Machitidwe 2:42–47, 1 Akorinto 12, Aheberi 3:12–12, ndi a MAI AMBIRI (chikwi) abale ndi alongo. Yesu adati iyi ndi chikonzero Ndi moyo wopambana umene adatiitanira anthu ake kukhala pamodzi paliponse osati makonzedwe a “misonkhano” Afuna kukhala nazo zathu osati, “msonkhano” kapena kugawa nzeru, kapena kuimba chabe mtima wake uli pa munthu hiwanthunthu. Luka 9:23–27, 57–62. “Chipembedzo choona kuyambila wang’ono mpaka wamkulu” kubvala mzimu wake.
Sizongokhala pang’ono mofewa mu msonkhano wokonzedwelatu kapena osakonzedwelatu, ndi kumatiwotsogozedwa ndi Mzimu’ osati chifukwa sitidziwilatu zimene tidzachite ndiye kuti titsogozedwa ndi mzimu sinchonho. Sizotelo ai motero monga Jannes ndi Jambles. Zoyelekeza zimaonetsedwa kuchokera za maonekedwe a dziko, kuoneka ngati zoonazo.
Kusiyana kwa chipembedzo chosinthika ndi kukhala mu zenizeni wa woukawo, yesu wamoyo ndi zokokerana. Msonkhano wokonzedwanso mwamakono ndi zochitika, (ndi zoikidwa) kapena mu “nyumba” sindizo zofunika zenizeni poyelekeza ndi mwayi omwe yapatsidwa ndi ife lero.
Iye sanatitanile ife kuzatsopano ndi zosinthika mamangidwe. Watitanila ife ku moyo watsiku ndi tsiku odya pamodzi ku mtengo wa moyo, ndi odzozedwayo! Inde zimenezi zidzasintha “misonkhano” koma ichi ndi chipatso, osati polekezela, osati kungoyamba zatsopano ndi chiphunzitsp chabwino, zochita, msonkhano wa mphamvu, m’mene anthu amakhalira pamodzi mu Baibulo mulibe. Zofafanirapo, kapena chiwelenge lero chatsopano m’mayendedwe ndi zopanda thandizo kumene osati choonadi. (zimene timayenela kupeza, kufuna zimene iye afuna) ndi malo amene Yesu angakhale ndi kuchita Chibvumbulutso 1-2 popanda choletsa monga wamoyo. Mfumu yokwezedwa ndi moyo wokhawo wodzadza (monga Yesu amanenela) chauzimu moyo wa kumwamba, yolimbikitsidwa ndi mawonekedwa wapamwamba, onse pamodzi kuphatikiza choonadi cha mphamvu yosaoneka wa m’mwamba ndi choonadi ndi chikondi ndi moyo Yesu anabweletsa uwu moyo kukudzanza. “Mitsinje wa madzi a moyo” moyo kwa anthu ake kuchokera mu mlengalenga, dziko losaoneka ndi maso a munthu ndi maonekedwe a pansi pano.
Moyo wa Yesu pamodzi siza misonkhano, zimene Yesu anabweletsa ku dziko lapansi ndi uthenga wa Angelo sangakhale osazama ndi moyo osatha ndi zotele ai. Msonkhano umene anthu ambiri amachita nayo ndi umene Yesu anafera. Sinchoncho! Yesu sanabwele kudziko lapansi kubweletsa njila yatsopano ya msonkhano kapena mpingo kapena bungwe sizili choncho poyelekeza kuti mu Eklesia azindikilitse (Efeso 3:10) iye afuna kuphwanya kuononga ndi kusokoneza mdani—ndi kusintha moyo ku moyo mu chikhalidwe ndi moyo ndi nzeru ndi mphamvu za mwana. Iye akubweletsa ana ambiri ku ulemerero” osati ku chipulumutso chokha. Akumanga MPINGO wake umene makomo andende sangapambane mwa chisomo cha Yesu Kristo ndi ulamuliro wake, tikutenga ana anthu ndi akanzi omwe ndi mabanja ndi oyandikilana nawo kuchokera ku chinsiriro ndi ukapolo wa satana. Miyoyo yasintha watibweletsa ife kumalo atsopano m’mwamba pambali yake. Mphweya watsopano wopuma, maso atsopano woyang’anila, makutu atsopano womvela mtima watsopano wodziwa, ndi chikondi, kusintha uku ndi kwa zonse mu moyo, kuphatikiza “msonkhano”!
Mukaona zimenezi zimatengela kulimba mtima? Mukuona zimenezi zimatengela chikhulupiliro ndi kumvela? Mukaona zimenezi zimene zingasinthe moyo wanu ngati muyamba kukhala mu zimenezi? Simudzaulizidwa kupita pa kama! Ife ndife ansembe achifumu tsiku ndi tsiku. Ndipo msonkhano udzakhala wowonjezerapo. Inde, zochuluka kwambiri zimakhala zochokela mu moyo wa pamodzi ndiye kuti muyenela kukonza nyumba zanu ndi mzinyumba za ena. Kutenga madzi, kapena chakudya, kapena chobvala ku nyumba zawo. Mukaona kuti ali okwiya ndi mwana, aitanileni pambali ndi lankhula nawo kapena kuyenda nawo mukaona kuzikweza mwa iwo, ikani mnkhono wanu pa iwo ndi kuwafunsa kuti osamatero, mukaona kuzikonda mwa moyo wa mbale ikani mkono wanu pa iye ndi kuti choonde “muzamazikondenso” sitingotseka maso anthu mpaka msonkhano wina. Timakhala pakati pa moyo wa wina tsiku lililonse ngati Ansembe pochita ntchito ya Mulungu ndi amai ambiri, abale, alongo” Ili ndi lamulo lochokera kw aMulungu mu Ahebri 3, ndi malemba ena ambili otele.
Aheberi 3:12–14. “Tapenyani, abale, kuti kapena ukakhale mwa wina wa inu mtima woipa osakhulupirira, wakulekani ndi Mulungu wamoyo, komatu ndikudandaulilani nokha tsiku ndi tsiku pamene patchedwa lero kuti angaumitsidwe wina wa inu ndi chenjelero la uchimo. Pakuti takhala ife olandilana ndi Kristu ngatitu tigwiritsa chiyambi cha kuitana kwathu kuchigwira kufikira chitsiliziro.
Tamvani chomwe malembowa anena ichi ndi chochoka kwa Mulungu. Mulungu wa mphamvu akunena kwa inu ndi ine kuti tiyenera, tsiku ndi tsiku, kuchenjezana ndi kuthandizana wina ndi mnzake. Ife tiyenera kukhala kumbali yawina ndi mnzake tsiku lirilonse. Mzimu Oyera unasankha kunena kuti tsiku lirilonse. Siwudanene kuti la Mulungu lirilonse.
Siudanene kuti la Mulungu ndi lachitatu lirilonse. Siudanene kuti mu misonkhano mokha ayi. Udanena kuti khalani pachilungamo mumoyo wa wina ndi mnzake tsiku lirilonse ngati ena ali kupezeka, ndipo inu simukhala nawo chifukwa cha makhalidwe a moyo wanu, kapena kudzitamandira, kapena kudzikonda, kapena chifukwa chachitsankho cha mmene mungakhalire m’moyo wanu, Mulungu akunena kuti inu mudzakhala owuma mtima ndipo opanda kuthekera kwa kumva monga iye amvera. Inu mudzapusitsidwa kuti mukudziwa chowona pamene simudziwa. Icho ndicho malembo anena mwatchutchutchu! Iye sadangoti kuti mupange ichi. Iye adanena kuti ngati simupanga ichi, chidzakupwetekani inu kwambiri. Ngati ine ndilibe abale ondiyakhula ine tsiku ndi tsiku zokhudza moyo wanga tsiku ndi tsiku ndidzakhala ndi kuuma mtima. Ine ndidzakhala ndi kupusitsidwa. Inu mukhodza kunena “koma ndimawerenga Baibulo tsiku lirilonse!” “Koma ndimapemphera tsiku lirilonse!” “Mkazi wanga ndi m’khristu ndipo ndimamuona tsiku lirilonse!” Icho sidzomwe Mulungu adanena. Inu mukhonza kuwerenga Baibulo ndi kupemphera tsiku lirilonse. Koma ngati inu simufuna kukhalilana wina ndi mnzake tsiku ndi tsiku, uzakhala mtima wanu ukuumira, umirabe ndipo inu mukupisitsiwa pusitsidwabe. Mulungu akunena ichi ku Ahebri 3:12–14. Kodi mumakhulupirira Baibulo? Kodi mumakhulupirira Mulungu?
Kodi adalemba Baibulo ndi ndani? Mulungu, Mulungu adanena kuti tiyenera kulowerera pa umoyo wa wina ndi m’nzake tsiku lirilonse. Ngati inu mwandiwona kuti ndazikonda ndekha, muyenera kwa ine ndikunena “Mbale, osakhala odzikonda. Zimenezo zipangitsa Yesu kukhumudwa.” Ngati inu mundiona ndikunyada chonde ndithandizeni ndipo mundikumbutse kuti Mulungu amatsutsana ndikunyada. Ine sindifuna Mulungu anditsutse! Muyenera mundithandiza ine, chifukwa ine sindingaone kapena kudziwa kuti ndikulakwa nthawi zonse.
Palibe amene angakwanitse yekha. “Limbikitsanani wina ndi mnzake tsiku ndi tsiku kuti pasakhale wina oumitsidwa ndi kuputsitsidwa.” Ichi ndi mbali ofunikira, (ndipo ndi yomwenso siyimveredwa ndi kutsatiridwa ndi anthu pafupifupi dziko lonse), ya moyo pamodzi tsiku ndi tsiku. Iyi ndi njira imodzi ya chifungiliro imene mudakhalira wa nsembe pogwiritsa ntchito mphatso yanu, ndiponso “kazembe wa Khristu, monga ngati Mulungu adayankhula kuzera mwa inu.
Ngati inu muyika mumachitidwe zoonadi izi zimene kunthawi zonse zakhala zili mu Baibulo lanu, mudzadabwa kuona m’mene Yesu adzakhalira chifupi nanu m’zaka ziwiri zikubwerazi kuchokera pano. “Limbikitsanani wina ndi mnzake tsiku ndi tsiku.” Khalani olewerana pa ana ndi banja la wina ndi mnzake ndi kutchito komwe “tsiku lirilonse” pitani komweko! Inu muyenera kuleka ndi kutuluka ‘mmalo anu abwino ndi awofuwofuwo” ndikupita komweko kumene simukadatero poyamba! Indedi, ine ndikuthandauza INU! :) Chonde, pakuti Yesu! Akuyankhula MAU. “monga a Mulungu” mu miyoyo yathu, kudzera mu machitidwe, chikondi ndi nzeru, tsiku lirilonse. “pamene mubwera pamodzi abale, aliyense ali nawo mawu a chilangizo, salima, ndi chibvumbulutso.” Pamene bvumbulutso libwera kwa wachiwiriyo, siyani oyambayo akhale pansi.” Pamene mudzayenda mu ichi, muzapeza kuti ena, amene inu mumaganiza kuti ndi a khristu sakonda Yesu monga inu mumaganizira kuti iwo ali. Inu mudzapezanso kuti ena amene mumaganiza kuti ndi ofooka, akulimbira limbira ndi kuchuluka nzeru kuposa kuganiza kwanuko. Njira ya Mulungu imaoneka poyera zinyanga, ndikupanga ofooka kukhala olimba. Ulemerero kwa Mulungu!
Chuma ichi chayikidwa kwa inu. Chiyikeni m’machitidwe chifukwa cha Yesu. Inu muyenera kutathauzira cheni cheni chomwe ukhristu uli kudzera mu zimene Yesu adanena. Inu muyenera kumvetsetsa za utsogoleri ndi mwenimweni chomwe muyenera kukhalira. Khalani moyo wanu tsiku lirilonse, pamodzi limbitsanani wina ndi mnzake, manganani wina ndi mnzake. Thandizanani kukula wina ndi mnzake ndipo kondani Yesu kwambiri mu mausana ndi mausiku amoyo wanu onse. Bwerani ndi kukumana pamodzi pamanso a Mfumu Yesu.
Baibulo ndi loona mnjira iliyonse. Izi ndi zokhudza Yesu ndi omutsatira ake. Izi ndi nkhani za m’mene amawawidwira mtima ndi mmene amaphunzirira kudzera mmakhalidwe awo ndi Mulungu. Ife tikhonza kuphunzira kuchokera munkhani zawo, koma tikhonzanso kuphunzira: pakukumana ndi kuonana ndi Mulungu pamodzi pamoyo wathu wa tsiku ndi tsiku. Mu ichi nafe tili “malembo amoyo.” Zolembedwa zonse mu dziko lapansi sizinganthe ife monga m’mene moyo wapamodzi ungatisinthire ife. Zinthu zakuya zomwe tizifuna sizidzafika pansi pa mitima yathu pamene zingawerengedwa kuchokera pa pepala chabe. Pamene tikonza zinthu pamodzi tsiku lirilonse, Yesu aliphunzitsa ife ziphunzitso zakuya zamoyo zomwe sitingaziphunzire kuchokera m’Baibulo, “ngakhale zoonadi ndi eklezia—mpingo.” “MOYO umasanduka kuunika kwa anthu.”
Moyo siunapangidwe kukhala ngati sukulu ya galamala yomwe timakaphunzirako mfundo zina ndipo kenako kukhulupirira ndondomeko ina kapena zinthu. Malo mwake Mulungu watiyitana ife kukhala amuna ndi akazi a Mulungu chimodzimodzi monga omwe adaliko pasadabwere ife—olumikizidwa kwa Mulungu yemweyo amene iwo adalumikizana naye—okhala m’chikondi chozama monga iwo adaliri. Kuti chimene tichichite kapena kuchikwanitsa, ife tiyenera osati kudziwa momwe iwo amadziwa zokha. Koma tiyenera kumva chimene iwo amamvera, Mulungu ayenera kuti—tenga paulendo onga ngati wawo. Tsono ife titenga ulendo umenewu mukugwiritsa ntchito Mau a Mulungu kumodzi ndi moyo wathu. Ife tiyenda ulendowu ndi misozi m’maso mwathu, ndikuthandizana wina ndi mnzake—mu nthawi yoipa ndi nthawi yabwino—ndi maso athu pa chiyembekezo chathu, Messiah wathu. Ife tikupita chitsogolo, kukhulupilira kuti Mulungu akhala otipatsa wathu, kutithandiza pomwe tikhala pamodzi.
Ngati ife timukonda Yesu ndi kumanga munjira yoyenerera, zipata za ndende sizidzatilaka. Tchimo lidzaphwanidwa. Zofooka ndi matenda adzachilitsidwa. Machimo adzakhululukidwa. Kuleza mtima kudzatengera ambiri kukulapa. Ubale udzamangidwa kapena kubwezeretsedwa, kuposa m’mene mungalingilire mu maloto anu okoma. Mudzawala ngati nyenyezi mu mlengalenga, kuonetsera ubwino wa Mulungu. Ndipo mkwatibwi, Mpingo adzadzikhalitsa tchelu ‘Ndipo adzakhala okonzeka pamene Mkwati adzadza!! Amen.


text:
Kodi Zinthu Zidzakhala Bwanji Mtsogolo?
Kodi dziko lathu . . .
lidzakhala mmene lililimu?
lidzaipilatu?
lidzakhala bwino?
ZIMENE BAIBO IMANENA
“Mulungu. . . adzapukuta misozi yonse m’maso mwao, ndipo imfa sidzakhalaponso. Sipadzakhalanso kulila, kapena kubuula, ngakhale kupweteka. Zakalezo zapita.”—Chivumbulutso 21:3, 4, Baibulo la Dziko Latsopano.
UBWINO WOKHULUPILILA ZIMENEZI
Mudzakhala ndi nchito yabwino ndi yokhutilitsa.—Yesaya 65:21-23.
Simudzadwalanso kapena kuvutika mwa njila iliyonse.—Yesaya 25:8; 33:24.
Mudzakhala ndi moyo wabwino kwamuyaya, inu ndi banja lanu ndi mabwenzi anu.—Salimo 37:11, 29.
KODI TINGAKHULUPILILEDI ZIMENE BAIBO IMANENA?
Inde, pa zifukwa ziŵili izi:
Mulungu ali ndi mphamvu yokwanilitsa lonjezo limeneli. M’Baibo, ndi Yehova Mulungu yekha amene amachedwa kuti “Wamphamvuyonse,” cifukwa cakuti ali ndi mphamvu zopanda malile. (Chivumbulutso 15:3) Conco, iye sangalephele ngakhale pang’ono kukwanilitsa lonjezo lake lakuti adzasintha dziko lathu kuti likhale labwino, pakuti Baibo imanena kuti “zinthu zonse n’zotheka kwa Mulungu.”—Mateyu 19:26.
Mulungu amafunitsitsa kukwanilitsa lonjezo limeneli. Mwacitsanzo, Yehova ‘amalakalaka’ kuukitsa anthu amene anamwalila.—Yobu 14:14, 15.
Baibo imakambanso kuti Yesu, Mwana wa Mulungu, anacilitsa odwala. N’cifukwa ciani anacita zimenezo? Cifukwa cakuti n’zimene iye anali kufuna. (Maliko 1:40, 41) Monga Atate wake, Yesu anali wofunitsitsa kuthandiza anthu ovutika.—Yohane 14:9.
Conco, sitikukaika kuti onse aŵili, Yehova ndi Yesu, amafuna kutithandiza kuti tikakhale ndi moyo wabwino mtsogolo.—Salimo 72:12-14; 145:16; 2 Petulo 3:9.
GANIZILANI FUNSO ILI
Kodi Mulungu adzasintha bwanji dziko lathu kuti likhale labwino?
Baibo imayankha funso limenelo pa MATEYU 6:9, 10 ndi pa DANIELI 2:44.
KUTI MUDZIŴE ZAMBILI KWAULELE
Ŵelengani phunzilo 7 m’kabuku aka Uthenga Wabwino Wocokela kwa Mulungu.
□ Conde nditumizileni kabuku aka.
(Lembani cinenelo cimene mufuna.)
Kambilanani za m’Baibo ndi Mboni za Yehova.
□ Conde tumizani munthu kuti adzandicezele.
Mungapemphenso kuti munthu adzakucezeleni kapena mungatenge kabuku kameneka pa www.jw.org.


text:
ZIMENE ACHINYAMATA AMADZIFUNSA
Kodi Ndingatani Ngati Anthu Ena Akukonda Kunena za Ine?
Kunenedwa n’kopweteka
Anthu ena amanena zinthu zoipa zokhudza anzawo kapenanso kuwanenera mabodza n’cholinga chofuna kuwaipitsira mbiri. Munthu ukazindikira kuti anthu amene umawaona kuti ndi anzako amakunena, ngakhale zinthuzo zitakhala kuti si zoipa kwambiri, zimapweteka.—Salimo 55:12-14.
“Ndinazindikira kuti mnzanga ankandinena kuti ndimachita zinthu mosaganizira ena. Zinandipweteka kwambiri chifukwa sindinkayembekezera kuti iyeyo angamandinene choncho.”—Ashley.
Mfundo yoona: Zimapweteka ukazindikira kuti anthu ena amanena zinthu zoipa zokhudza iweyo, kaya anthuwo akhale anzako a pamtima kapena ayi.
Simungapeweretu kunenedwa
Anthu akhoza kunena anzawo pa zifukwa zosiyanasiyana monga izi:
Kukhala ndi chidwi. Anthufe timasangalala tikamacheza ndi anzathu. Choncho mwachibadwa timalankhulana komanso kulankhula za anthu ena. Ndipotu Baibulo limatilimbikitsa kuti ‘tiziganizira ena.’—Afilipi 2:4.
“Nkhani yosangalatsa kwambiri kukambirana ndi yokhudza anthu ena.”—Bianca.
“Kunena moona mtima, ineyo ndimayesetsa kuti ndidziwe zimene zikuchitikira anthu ena. Ndipo ndikadziwa, ndimakondanso kuuzako ena. Sindidziwa kuti n’chifukwa chiyani ndimakonda zimenezi koma zimangondisangalatsa.”—Katie.
Kusowa chochita. Kalekale, anthu ena ankakonda “kuthera nthawi yawo yonse yopuma akufotokoza kapena kumvetsera nkhani yatsopano.” (Machitidwe 17:21) Masiku ano anthu ena amachitanso zimenezi.
“Anthu akasowa chochita, nthawi zina amayamba kupeka nkhani n’cholinga choti apeze cholankhula.”—Joanna.
Kudzikayikira. Pofuna kutithandiza, Baibulo limatichenjeza kuti tizipewa kudziyerekezera ndi ena. (Agalatiya 6:4) N’zomvetsa chisoni kuti anthu ena amene amadzikayikira, amafalitsa zinthu zabodza zokhudza anthu ena.
“Anthu amene amakonda kunena zinthu zoipa zokhudza anthu ena nthawi zambiri amakhala akuchitira nsanje munthuyo. Iwo amafalitsa zinthu zabodza n’cholinga choti azidziona kuti iwowo ndi abwino kuposa munthu amene akumunenayo.”—Phil.
Mfundo yoona: Kaya mufune kapena musafune, anthu azilankhulabe za inuyo kapena za anthu ena.
Musamakhumudwe nazo kwambiri
N’zoona kuti palibe chimene mungachite kuti anthu asiyiretu kunena za inu koma mungasankhe zimene mungachite mukamanenedwa. Ngati mutadziwa kuti anthu akufalitsa mabodza okhudza inuyo, pali zinthu ziwiri zimene mungachite.
1: Mukhoza kungozisiya. Nthawi zambiri zimakhala bwino kungozisiya makamaka ngati nkhaniyo si yaikulu kwenikweni. Mungagwiritse ntchito malangizo a m’Baibulo akuti: “Usamafulumire kukwiya mumtima mwako.”—Mlaliki 7:9.
“Anthu anayamba kufalitsa kuti ndinali pachibwenzi ndi mnyamata winawake woti sindinakumanepo naye. Zinandiseketsa kwambiri moti ndinangozisiya.”—Elise.
“Ngati munthu uli ndi mbiri yabwino sudandaula. Ngakhale anthu atafalitsa zinthu zoipa zokhudza iweyo, ndi anthu ochepa kwambiri amene angakhulupirire. Ndipo pamapeto pake zoona zake zimadziwika.”—Allison.
Yesani izi: Lembani (1) zimene zinanenedwa zokhudza inuyo ndi (2) mmene zinakukhudzirani. Mukalankhula “mumtima mwanu” mmene mukumvera, zimakhala zosavuta kungozisiya.—Salimo 4:4.
2: Mukhoza kulankhula ndi munthu yemwe wayambitsa nkhaniyo. Nthawi ina zimapezeka kuti anthu akufalitsa nkhani yaikulu yokhudza inuyo. Pamenepa mungachite bwino kulankhula ndi munthu amene anayambitsa nkhaniyo.
“Kulankhula ndi anthu amene anayambitsa nkhaniyo kungathandize anthuwo kudziwa kuti mumamva zimene amakunenani. Komanso kungathandize kuti zoona zake za nkhaniyo zidziwike kenako n’kuthetsa mabodzawo.”—Elise.
Mungachite bwino kuganizira mfundo za m’Baibulo zotsatirazi komanso kudzifunsa mafunsowo musanakalankhulane ndi munthu amene amakunenani.
“Munthu aliyense woyankhira nkhani asanaimvetsetse n’ngopusa.” (Miyambo 18:13) ‘Kodi ndikudziwa zonse zokhudza nkhaniyi? Kodi munthu amene wandiuza kuti ndimanenedwayu anamvetsadi zimene anthuwo amanena?’
“Munthu aliyense akhale wofulumira kumva, wodekha polankhula, wosafulumira kukwiya.” (Yakobo 1:19) ‘Kodi ino ndi nthawi yoyenera kulankhula ndi munthu amene amandinenayu? Kodi zimene ndikufuna kuchitazi ndi zoyenereradi? Kapena kodi ndikufunika kudikira kaye kuti mtima wanga ukhale m’malo?’
“Zinthu zonse zimene mukufuna kuti anthu akuchitireni, inunso muwachitire zomwezo.” (Mateyu 7:12) ‘Zikanakhala kuti ineyo ndi amene ndimamunena munthuyu, kodi ndikanafuna kuti andilankhule bwanji? Kodi ndikanakonda kuti andilankhule pamalo otani? Kodi ndikanakonda kuti andilankhule mawu otani komanso kuti nkhope yake izioneka bwanji?’
Yesani izi: Musanakalankhule ndi munthu amene amakunenani, lembani zimene mukufuna mukanene. Kenako dikirani kwa mlungu umodzi kapena iwiri, werenganinso zimene munalembazo ndipo muone ngati mukufunika kusintha zina ndi zina. Mungachitenso bwino kukambirana ndi makolo anu kapena mnzanu woganiza bwino kuti akupatseni malangizo.
Mfundo yoona: Kunenedwa kuli m’gulu la zinthu zimene simungazipeweretu pa moyo wanu. Koma zimenezi sizikutanthauza kuti palibe chomwe mungachite.


text:
Karzai: Anthu aku Afghanistan adafa pa nkhondo yosakhala yawo.
- Kulongosola
- Gulu la zinthu: Nkhani
- Owona: 59
Karzai: Anthu aku Afghanistan adafa pa nkhondo yosakhala yawo.
President wa dziko la Afghanistan Hamid Karzai adanena kuti ndiwodandaula chifukwa choti anthu adziko lake adaphedwa chifukwa cha nkhondo yomwe sidali yawo yomwe phindu lake lidali la dziko la America ndi maiko ena.
Mukulankhula kwake tsogoleriyu adati: “ Anthu adamwalira munkhondo yomwe idatha zaka khumi ndi ziwiri yomwe samakhudzidwa koma kuti idali yobweretsa phindu kwa America ndi maiko ena.” Mtsogoleriyu adati America iyenera kusiya kuphulitsa madera ena mdzikolo chifukwa izi zikupha anthu osalakwa osati ma Taliban ayi.” Iye adati: “ Sindingasayinire kalata yamgwirizano ndi dziko la America popanda kukhazikitsa kaye bata ndi mtendere mdziko mwanga , mwina America iyembekezere mtsogoleri yemwe angabwere pambuyo panga poti posachedwa pompa mukhala chisankho mdziko muno.”
Iye adati dziko la America liyenera kukambirana nkhani ya mgwirizano ndi ma Taliban ndikuthetsa nkhondo yawo yomwe ikusowetsa mtendere ma Afghanistan asadafunse za kusayinirana panganoli.
Tsogoleri wa dziko la America Obama adamuchenjeza Karzai chifukwa chosasayinira kalata ya mgwirizano ponena kuti iye alamula Pentagon kuti iyambe kuchotsa asilikali ake kuchokera mdzikolo ngati sasayinira.
Dziko la America lidamenya nkhondo ndi Afghanistan mchaka cha 2001 poganizira kuti ndi dziko lomwe likuwopsa pa nkhani ya chiwembu. Iyi ndi nkhondo yomwe idachititsa kuti ma Taliban achoke paulamuliro, koma mpaka pano mdzikolo mulibe chitetezo chifukwa cha kulimbana komwe kulipo pakati pa America ndi ma Taliban mudziko la Afghanistan.
Nkhondoyi yasiya anthu ambiri omwalira komanso America ili ndi gulu la asilikali lokwana 43,000 mu maiko aku Asia.


text:
Amayi atenge ulimi ngati bizinesi
Nthawi zina amayi amapeputsidwa pantchito zina monga zotenga ulimi ngati bizinesi kapena nkhondo yolimbana ndi zotsatira za kusintha kwa nyengo. Izi zimachititsa kuti ntchito zotere ziziyenda pang’onopang’ono ndiponso kuti phindu lake lisamaoneke kwenikweni. Mkulu wa bungwe loona za alimi ang’onoang’ono la National Smallholder Farmers Association of Malawi Dyborn Chiponda akufotokozera Steven Pembamoyo za udindo wa amai pantchito yotenga ulimi monga bizinesi komanso kulimbana zotsatira za kusintha kwa nyengo.
Bambo, bungwe lanu limayang’anira za alimi ang’onoang’ono, tatifotokozerani kuti ulimi wa bizinesi ukuyenda bwanji.
Ntchitoyi ikuyenda bwino ngakhale pali zovuta zina ndi zina. Pafupifupi magulu onse omwe timagwira nawo ntchito pano akutukuka monga gulu komanso mabanja. Akukwanitsa kulima mbewu za chakudya cha pakhomo komanso mbewu za malonda ndipo ife timawapezera msika wabwino kuti azipeza phindu lochuluka.
Udindo wa amayi paulimi wa bizinesi ndiwotani?
Mwachitsanzo, ngati mayi wapatsidwa mwayi wopanga nawo ndondomeko za kayendetsedwe ka ntchito za kumunda, mudzaona kuti nthawi zonse kumundako ntchito izigwiridwa munthawi yake.
Masulirani…
Chomwe chimachitika n’chakuti kawirikawiri, amayi ndi amene amapita kumisonkhano monga ya zaulimi ndiye amadziwa zambiri kuposa abambo. Apa ngati mayi sakupatsidwa nawo mbali pakayendetsedwe ka ntchito mudzaona kuti zinthu siziyenda kwenikweni. Chifukwa china n’chakuti amayi safuna kuoneka olephera kapena aulesi, choncho amayesetsa kuti zinthu zizichitika munthawi yake.
Tikapita kumbali yakayendetsedwe ka chuma chomwe banja lapeza muulimi, mudzaona kuti zinthu zikuyenda bwino kusiyana n’kuti zonse aziyendetsa abambo. Kuchenjera kwa amayi n’kwakuti amakonda kuguliratu zipangizo za ulimi wa nyengo yotsatira pomwe abambo ambiri amakonda kusunga ndalama kuti adzagulabe, ndiye umapeza kuti mitengo ya zinthu yasintha kapena amakumana ndi mavuto ena n’kuononga ndalama zija. Ife cholinga chathu n’chakuti alimiwa azidziimira paokha, osati kudalira ngongole nthawi zonse.
Nanga kumbali yolimbana ndi zotsatira za kusintha kwa nyengo; amayi amathandizapo bwanji?
Monga ndafotokozera kale, amai kawirikawiri ndi amene amakhala patsogolo pankhani yoyamba kugwira ntchito za kumunda moyambirira. Pa chifukwachi kumapezeka kuti mvula ikamabwera mlimi amakhala ali okonzeka kale. Chifukwa cha kusintha kwa nyengo, mvula imatha kubwera msanga komanso imatha kuchedwa; popewa izi, mlimi amafunika azikhala wokonzekeratu.
Komanso mukadzafatsa n’kuonetsetsa, mudzaona kuti banja likalima n’kubzala mbewu monga chimanga, amayi ndi amene amapitanso kumunda kuja n’kukayamba kuponyamo mbewu zina monga nyemba, khobwe, mbatata, chinangwa ndi soya. Ngati mvula yabwera mwanjomba, chimanga chija osachita bwino, banja lija limatha kupulumukira pa imodzi mwa mbewu zoonjezerazo.
Kunkhani ya chilengedwe, amayi amakonda kubzala mitengo m’munda n’cholinga choti azipeza nkhuni mosavuta. Kumenekunso n’kulimbana ndi kusintha kwa nyengo chifukwa akubwezeretsa mitengo.
Ambiri amayesa ntchito yopeza chakudya komanso zosowa zina pakhomo ndi ya abambo okha. Munaganiza bwanji zolimbikitsanso amayi?
Uko n’kuganiza kolakwika chifukwa alimi ambiri ang’onoang’ono ndi amayi ndipo ndi amene amalima chakudya chambiri. Abambo ambiri amakonda kulima mbewu za malonda. Bambo akamwalira, amasamala pakhomo ngati mutu wa banja ndi mayi, ndiye alekerenji kugwirira ntchito pamodzi ndi mwamuna wake ali moyo?
Komanso, ngati awiriwo agwirira limodzi ntchito ndiye kuti akuchimuna sangamulande kanthu ngati mwamuna wamwalira chifukwa amadziwa kuti zonse za pakhomopo anazipezera limodzi.
Mavuto pankhani ya amayi paulimi wa bizinesi ngotani?
Mavuto ndiye alipodi. Mwachitsanzo, zida zambiri zochitira ulimi zidapangidwa posaganizira amayi. Izi ndi monga mapulawo. N’kovuta komanso kotangwanitsa kuti mayi azikhala akulimbana ndi pulawo.
Mukaonanso zida zina monga mathiredo pampu kumakhala kovuta kuti mayi apope madzi mpaka kuthirira malo aakulu bwino. Mapeto ake mumapeza kuti mayi akulimbanabe ndi njira zakale zija monga kuthilira ndi wotakeni kapena ndowa komanso kulima ndi makasu.
Vuto lina lalikulu ndilakuti amayi amamanidwa kwambiri ngongole zochitira ulimiwo, komanso ali ndi malo ochepa kuyerekeza ndi amuna.
Mukuchitapo chiyani kuti muthandize amayiwo?
Monga bungwe, timayesetsa kuwalumikizitsa ndi obwereketsa ndalama monga a mabanki. Komabe pamavuta, makamaka pankhani ya chikole chifukwa monga muja ndanena kale amayi ambiri ali ndi malo ochepa kotero a banki amavuta kuti awapatse ngongole zoyenera ntchito yomwe ayenera agwiritsire ntchitoyo. Tikulimbikitsa boma kuti lifulumire kukhazikitsa lamulo la mwini wa malo kuti amayi nawo azitha kukhala ndi malo awoawo.
« Akhazikitsa zothana ndi feteleza wachinyengo Nthawi yobzala chinangwa ndi ino »


text:
Kodi mungakonde kuwerenga nkhaniyi mu %%?
Inde
Ayi
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Inde
Ayi
12 Kumbukira Mlengi wako Wamkulu+ masiku a unyamata wako,+ asanafike masiku oipa+ komanso zisanafike zaka zimene udzati: “Moyo sukundisangalatsa.”+
2 Uchite zimenezi kuwala kwa dzuwa, mwezi, ndi nyenyezi kusanazime,+ ndiponso mitambo isanabwerere kuti igwetse mvula.
3 Pa nthawi imeneyo oyang’anira nyumba+ azidzanjenjemera, amuna amphamvu adzapindika,+ akazi opera ufa+ adzasiya kugwira ntchito chifukwa adzatsala ochepa, akazi oyang’ana pawindo+ azidzaona mdima,
4 zitseko zotulukira popita mumsewu zidzatsekedwa,+ phokoso la miyala yoperera ufa lidzayamba kumveka motsika,+ ndipo munthu azidzadzuka ndi kulira kwa mbalame, ndiponso ana onse aakazi azidzaimba nyimbo ndi mawu otsika.+
5 Komanso uzidzaopa chimene chili pamwamba ndipo m’njira mudzakhala zoopsa. Mtengo wa amondi udzachita maluwa,+ chiwala chizidzayenda mochita kudzikoka ndipo zakudya sizidzakoma, popeza munthu adzakhala akupita kunyumba yake yokhalitsa+ ndipo olira azidzazungulira mumsewu.+
6 Umukumbukire, chingwe chasiliva chisanachotsedwe, mbale yagolide isanaphwanyidwe,+ mtsuko usanaphwanyike pakasupe, ndiponso wilo lotungira madzi pachitsime lisanathyoke.
7 Kenako fumbi lidzabwerera kunthaka+ kumene linali, ndipo mzimu+ udzabwerera kwa Mulungu woona+ amene anaupereka.+
8 Wosonkhanitsa+ anati: “Zachabechabe! Zinthu zonse n’zachabechabe.”+
9 Kuwonjezera pa kukhala ndi nzeru,+ wosonkhanitsayo nthawi zonse anali kuphunzitsanso anthuwo kuti adziwe zinthu.+ Anali kusinkhasinkha ndi kufufuza zinthu mosamala,+ ndipo analemba miyambi yambiri m’ndondomeko yoyenera.+
10 Wosonkhanitsayo anafufuza mawu okoma+ ndipo analemba mawu olondola a choonadi.+
11 Mawu a anthu anzeru ali ngati zisonga zobayira ng’ombe pozitsogolera,+ ndipo anthu amene amadzipereka kusonkhanitsa mawu anzeru, ali ngati misomali yokhomerera kwambiri.+ Mawuwo aperekedwa ndi m’busa mmodzi.+
12 Mwana wanga, ponena za chilichonse chowonjezera pa izi, ndikukuchenjeza kuti: Kupanga mabuku ambiri sikudzatha ndipo kuwawerenga kwambiri kumangotopetsa munthu.+
13 Poti zonse zanenedwa, mfundo yaikulu ndi yakuti: Opa Mulungu woona+ ndi kusunga malamulo ake+ chifukwa zimenezi ndiye zimene munthu ayenera kuchita.
14 Pakuti Mulungu woona adzaweruza ntchito iliyonse ndiponso chinthu chilichonse chobisika, kuti aone ngati zili zabwino kapena zoipa.+
© 2014 Watch Tower Bible and Tract Society of Pennsylvania.
|


text:
KUCHEZA NDI | WENLONG HE
Katswiri Wasayansi Akufotokoza za Chikhulupiriro Chake
WENLONG HE anaphunzira sayansi yokhudza zinthu zosiyanasiyana mumzinda wa Suzhou m’chigawo cha Jiangsu ku China. Iye analemba nkhani zambiri zasayansi zomwe zinatuluka m’mabuku osiyanasiyana. Panopa Wenlong He amathandiza kulemba nkhani zokhudza sayansi m’magazini inayake yotchuka kwambiri ndipo amagwira ntchito kuyunivesite inayake yotchedwa Strathclyde yomwe ili ku Scotland. Poyamba ankakhulupirira kuti zinthu zamoyo zinangokhalako zokha koma kenako anadziwa kuti zamoyo zinachita kulengedwa. Mtolankhani wa Galamukani! anamufunsa kuti adziwe zambiri za chikhulupiriro chake.
Tiuzeni za mbiri yanu.
Ndinabadwa m’chaka cha 1963 ndipo ndinakulira m’mudzi womwe uli kum’mwera kwa mtsinje wa Yangtze m’chigawo cha Jiangsu, ku China. Kuderali kumakhala chakudya cha mwanaalirenji chifukwa kuli mitsinje ndi madambo ambiri, moti anthu amangonena kuti ndi dera la mpunga ndi nsomba. Ndili mwana, ndinkadzifunsa kuti: ‘N’chifukwa chiyani padzikoli pamapezeka zakudya zambiri zokoma? Kodi zimenezi zinangochitika zokha? Kodi n’chiyani chinayambirira pakati pa nkhuku ndi dzira?’ Anthu ambiri a ku China sakhulupirira kuti kuli Mulungu. Choncho ndili kusukulu, ndinaphunzira kuti zinthu zinakhalako zokha.
Munakulira m’banja lotani?
Makolo anga sankakhulupirira kuti kuli Mulungu. Mayi anga anali mlimi, pomwe bambo anga anali ndi luso la zomangamanga moti anatsegula kampani ya zomangamanga. M’banja mwathu tinalipo ana 5 aamuna okhaokha ndipo ineyo ndi woyamba. Koma ang’ono anga awiri anamwalira adakali ana. Imfa yawo inandikhudza kwambiri moti ndinkadzifunsa kuti: ‘N’chifukwa chiyani anthu amamwalira? Kodi ang’ono anga amene anamwalira ndidzaonana nawonso?’
N’chifukwa chiyani munasankha kuphunzira za sayansi?
Ndinkafuna kudziwa zambiri zokhudza zinthu zachilengedwe monga kuwala. Kuyambira ndili mwana, ndinkachita chidwi kwambiri ndi mmene zinthu zimenezi zimakhudzira anthufe, ndipo ndinali ndi mafunso ambiri.
Kodi mumachita zotani pa ntchito yanu?
Ndimachita kafukufuku wopeza njira zimene zingapangitse kuti mphamvu za zinthu zosiyanasiyana, monga mphamvu za magetsi, zizithamanga ngati mmene kuwala kwa dzuwa kumathamangira. Ndimachita izi kuti ndidziwe mmene zinthu zosiyanasiyana zimapangidwira. Ndimafufuzanso mmene ndingapangire zinthu zowala kwambiri pogwiritsa ntchito mphamvu zochepa. Ngakhale kuti ndimachita zimenezi monga ntchito, cholinga changa china n’kufuna kumvetsa mmene zinthu zosiyanasiyana m’chilengedwechi zinayambira.
N’chiyani chinakupangitsani kuti muyambe kuchita chidwi ndi zimene Baibulo limanena?
Mu 1998, munthu wina wa Mboni za Yehova ndi mkazi wake anabwera kunyumba kwathu. Anthuwa anandiuza kuti angathe kundisonyeza kuchokera m’Baibulo mayankho a mafunso amene ndinali nawo. Mkazi wanga dzina lake Huabi, yemwenso ndi wasayansi, anavomera kukhalapo pamene tinkakambirana zimenezi. Tinali tisanaonepo Baibulo, koma tinachita chidwi ndi malangizo ake othandiza. Tinaonanso kuti a Mboniwo, zinthu zinkawayendera bwino chifukwa chotsatira mfundo za m’Baibulo. Anthuwa ankaoneka kuti akukhala moyo wosangalala ngakhale kuti analibe zinthu zambiri. Koma zimene zinandichititsa chidwi kwambiri ndi zomwe Baibulo limanena zokhudza Mulungu. Zinandipangitsa kuyamba kuganiza kuti mwinadi zinthu zinachita kulengedwa. Pa ntchito yanga, ndimayenera kumvetsa bwino zinthu za m’chilengedwe. Choncho, ndinaona kuti ndi bwino ndiganizirenso mofatsa zinthu zimene ndinkadziwa.
Pa ntchito yanga, ndimayenera kumvetsa bwino zinthu za m’chilengedwe. Choncho, ndinaona kuti ndi bwino ndiganizirenso mofatsa zimene ndinkadziwa
Ndiye ndi zinthu ziti zomwe munaziganizira?
Choyamba, ndinkadziwa kuti zinthu sizingakhale mwadongosolo popanda chinachake kuthandiza kuti zimenezo zitheke. Limeneli ndi lamulo lachiwiri lokhudza mphamvu yopezeka m’zinthu zachilengedwe. Popeza zinthu zamoyo komanso zina zonse zimene zili m’chilengedwechi zimachita zinthu mwadongosolo, ndinayamba kuganiza kuti payenera kuti pali winawake amene amachititsa zimenezi, ndipo ameneyo ayenera kukhala Mlengi. Mfundo ina imene ndinkadziwa ndi yoti mmene dziko lapansili lilili, zimasonyeza kuti linapangidwa mwanjira yoti pazikhala zinthu zamoyo.
Ndiye munapeza zotani zosonyeza kuti dziko lapansili linapangidwa mwanjira yoti pazikhala zamoyo?
Zamoyo zonse zimene zili padzikoli zimadalira mphamvu ya dzuwa kuti zikhale ndi moyo. Kuti mphamvu imeneyi ifike padziko lapansili, imadutsa mlengalenga ngati kuwala. Koma kuwala kumeneku kumakhala kosiyanasiyana ndipo kwina sikuoneka. Komanso kuwala kwina kumakhala koti kungabweretse mavuto pa zamoyo padzikoli. Koma chochititsa chidwi n’chakuti mlengalengamu muli mpweya umene umatchinga kuti kuwala koipaku kusafike padziko lapansi.
N’chifukwa chiyani mfundo imeneyi inakuchititsani chidwi?
Ndi yochititsa chidwi chifukwa ikugwirizana ndi zimene Baibulo limanena zokhudza mmene Mulungu analengera zinthu monga kuwala, zomwe zafotokozedwa m’buku la Genesis. Baibulo limati: “Mulungu anati: ‘Pakhale kuwala.’ Ndipo kuwala kunakhalapo.” * Pa kuwala konse kumene dzuwa limatulutsa, kuwala kochepa kwambiri kokha ndi kumene kumaoneka. Koma kuwala n’kofunika kwambiri kuti padzikoli pakhale zamoyo. Zomera zimagwiritsa ntchito kuwala kuti zipange chakudya, komanso anthufe timafunika kuwala kuti tizitha kuona zinthu. Sizikanangochitika mwangozi kuti kuwala kochokera kudzuwa kuzitha kudutsa mlengalenga. Komanso chochititsa chidwi kwambiri n’choti, pali kuwala kwa mtundu winawake komwe kumafika kochepa kwambiri padziko lapansili.
Kodi zimenezi zimathandiza bwanji?
Kuwala kwa mtundu umenewu kukachuluka kukhozanso kuyambitsa mavuto. Anthufe timafunikira kuwala kochepa kwa mtunduwu kuti tipeze vitamini D, amene amathandiza kuti tikhale ndi mafupa olimba komanso kuti khungu lathu litetezeke ku matenda monga khansa. Komatu kuwala kwa mtundu umenewu kukachuluka kungayambitse khansa ya pakhungu komanso vuto la maso. Koma mpweya umene uli mlengalenga umathandiza kuti kuwala kochepa chabe kuthe kudutsa n’kufika padzikoli. Kuwala kochepa choncho n’kumene kumafunika padzikoli. Kwa ineyo, umenewu ndi umboni woti pali winawake amene anakonza zimenezi.
Patapita nthawi, ine ndi mkazi wanga tinayamba kukhulupirira kuti kuli Mlengi ndiponso kuti Baibulo ndi buku lochokera kwa iye. Mu 2005, tinabatizidwa n’kukhala a Mboni za Yehova ndipo panopa timathandizanso ena kuphunzira Baibulo.


text:
Akuyesa ulimi wam’malere ku Bunda
Sukulu ya ukachenjede ya Bunda College ikufufuza njira yatsopano ya ulimi yomwe ikavomerezedwa, alimi azidzatha kubzala mbewu monga phwetekere mu nsungwi zogobedwa ndikulukidwa naziphatikizidwa kumtsuko wosungira madzi.
Â
Padakali pano, sukuluyi yabzala kale munda wachionetsero, momwe muli mbewu za masamba ndi phwetekere.
Mkulu wa sukuluyi, Professor Moses Kwapata adati, kudzera m’njirayi, alimi azidzapeza phindu lalikulu chifukwa madzi komanso chajira chamunthaka chimatetezedwa ku kukokoloka kusiyana ndi pamene munthu angobzala mbewu zake pa nthaka.
Kudzera munjirayi, miphika itatu yomwe inaikidwa pa timitengo inalumikizidwa ndi nsungwi zomwe zimakhala ngati mapayipi. Nsungwizi zinagobedwa malo osiyanasiyana momwe munabzalidwa mbewu.
Madzi akathiridwa m’mitsukomo, amayenderera napita kumbewu zonse. Kufufuza zakuthekera kwa njirayi kukadapitirirabe, ndipo sukuluyi ikuyembekezeka kudzauza mtundu wa Malawi zotsatira zake.
« Nothing wrong with crossing the floor, but… Alimi 1.5 miliyoni apindula ndi makuponi »


text:
Chikristu 8
- Kulongosola
- Gulu la zinthu: Chikhirisitu
- Owona: 48
Chikristu 8
nthawi yomwe sadabadwe, nzeru sizimavomereza zimenezi, nzeru zikuti ndikoyenera kuti pakhale chopezeka chimodzi chomwe chilipo popanda ochipezeketsa kumasulira kuti chopezeka chomwe chili munzere umodzi ndi Mulungu.
Mtumiki Yesu kuonjezera kuti ndi mau a Mulungu, mzimu wa Mulungu, ali ndi zodabwitsa ndi mbiri zapamwamba kwambiri, mphamvu za pamwamba kwambiri, koma ndi cholengedwa chomwe chili ngati ife, iye adabadwa ndi mai, adadya ndipo zotsatira zakudya tikuzidziwa.
Iye ndi Mtumiki wapamwamba ndipo amapemphera. Ngati chinthu chili Mulungu ndiye kuti sichiyenera kukhala ndi malire koma kuti nthawi zonse chiyenera kupezeka, pomwe Yesu adali ndi malire, tikuona muchikhulupiriro cha anzathu achikristu kuti Yesu akuyikidwa pa ntanda, kuphedwa, kubadwa, ali ndi mai, ndiye kuti ali ndi agogo chonchonso ndiye kuti ali ndi mtundu ndi banja lomwe akuchokera komanso akudya.
Mwachoncho kusakhala ndi bambo kwa Yesu siumboni oti iye ndi Mulungu , komanso Maria adalibe mwamuna, sadakwatiwe, mosemphana ndi chikhulupiriro cha anzathu achikristu pomwe amati adali pachinkhoswe ndi Yosefe Kalipentala. Kumeneku ndikumunyoza Yesu ngati abale athu okondedwa simukudziwa, chifukwa choti Maria adali pachinkhoswe ndi Yosefe, mzimu oyera udabwera ndikuwuzira mwa olemekezeka mai Maria kenako mai Maria adakhala ndi mwana, funso lathu ndi ili: kodi mzimayi wina atafunsiridwa ndi mwamuna kenako ndikupezeka kuti mkaziyu ali ndi mwana ochokera kwina posakhala mwamuna wake amene amufunsira kodi mwana ameneyu ndi obadwira munjira yoyenera kapena yachigololo? nanga mayiyu ndi ozisunga kapena hule? Kunena koti mai Maria adafunsiridwa ndi Yosefe ndipo adabadwitsa mwana kudzera mwa mzimu oyera ndikumunyoza Yesu, mai ake komanso Mulungu kuti mai Maria adakhala ndi mwana posakhala kuchokera kwa mwamuna wake. Koma ife tilibe chikhulupiriro chimenechi.
AMBUYE MULUNGU FULUMIZITSANI KUBWERA KWA MPULUMUTSI WATHU.


text:
Anthu aku Saud atuluka kudzachita chiwonetsero cha kuphedwa kwa anthu mdera la Qatif.
- Kulongosola
- Gulu la zinthu: Nkhani
- Owona: 36
Anthu aku Saud atuluka kudzachita chiwonetsero cha kuphedwa kwa anthu mdera la Qatif.
Unyinji wa anthu aku Saud watuluka kunja ndicholinga chodzachita chiwonetsero chakuphedwa kwa anthu awiri omwe adali nawo muzionetserozi potsutsa zina mwa zochitika zosakhala bwino zomwe boma la Saud likupanga. Anthuwa adaphedwa ndi asilikali a boma mdera la Qatif.
Pamwambo oyika mmanda anthu ophedwawa mdera la Awamiyah kudali zipolowe polimbana ndi asilikali a boma.
Anthuwa amadzudzula boma la Riyadh kuti ndilomwe likukhudzidwa ndikupha kumeneku.
Muzipolowe zimenezi zidachititsa kuti apolisi okwana awiri aphedwe.
Anthuwa adalitcha tsiku lakuphedwa kwa anthuwa kuti ndi “lachinayi lamagazi” ndipo adali kupempha democracy kuchokera ku boma la Saud.
Boma la Saud lidawapeza olakwa anthu okwana asanu ndi awiri chifukwa chokhala nawo paziwonetsezo, choncho lidawaponya iwowa kundende komwe akuyembekezeredwa kukakhala zaka 20.
Bungwe loyang’anira nkhani za ufulu wachibadwidwe lidapempha dziko la Saud kuti limasule anthuwa omwe adawapezanso kuti adali kugwiritsa ntchito mabomba apetrol ndikumawaponyera asilikali aboma.
Dera la Qatif lakhala likulimbana ndi asilikali aboma kwa zaka zokwana zitatu tsopano zomwe zapangitsa kuti anthu ambiri aphedwe munthawiyi.
Dziko la Saud laletsa kuti pasapezeke munthu opanga ziwonetsero polimbana ndi boma.


text:
GALAMUKANI! JUNE 2014
Kodi Mungatani Kuti Mukhale Bwenzi Labwino?
N’zomvetsa chisoni kuti ndi anthu ochepa okha amene ali ndi anzawo enieni. Koma kodi zimayenera kukhala chonchi? Kodi munthu angatani kuti akhale ndi anzake abwino? Werengani malangizo othandiza a m’Baibulo.
Zochitika Padzikoli
Nkhani zake ndi monga zakuti: Zoyenera kuchita ndi mazira omwe anaikidwa m’firiji m’zipatala za ku Canada, zomwe zingakhale zogwirizana ndi malamulo komanso chikhalidwe, zakudya zopatsa thanzi zomwe zingalowe m’malo mwa nyama, komanso maukwati a anthu amene sakhulupirira kuti kuli Mulungu ku Ireland.
Kodi Mungatani Kuti Mukhale Bwenzi Labwino?
Anthu ambiri amaona kuti kukhala ndi mabwenzi n’kofunika. Kodi mungatani kuti mukhale bwenzi labwino? Nkhaniyi ikufotokoza mfundo 4 za m’Baibulo zomwe zingakuthandizeni.
Imfa
Kodi n’chiyani chimachitika munthu akamwalira? Kodi pali chiyembekezo choti tingadzaonanenso ndi okondedwa anthu amene anamwalira? Werengani nkhaniyi kuti mudziwe zimene Baibulo limanena.
Joseph Priestley
Priestley akamalemba za sayansi kapena zachipembedzo, ankatsutsa mfundo zabodza ndipo ankayesetsa kupeza zoona pa nkhaniyo. Werengani nkhaniyi kuti mudziwe mmene anachitira zimenezi.
Zimene Mungachite Kuti Mupewe Matenda a Chiseyeye
Chiseyeye ndi amodzi mwa matenda ofala kwambiri padziko lonse. Kodi n’chiyani chimayambitsa matendawa? Kodi mungadziwe bwanji kuti mukudwala matendawa? Kodi mungatani kuti musadwale matendawa.
Kodi Mungatani Kuti Musamawononge Ndalama Zambiri?
Musadikire mpaka ndalama zanu kutha musanayambe kuganizira njira yoyenera yogwiritsira ntchito ndalama. Werengani nkhaniyi kuti mudziwe zimene mungachite kuti muzigwiritsa ntchito ndalama mosamala.
Tim’guza Ndowe Timachita Zogometsa
Kodi tim’guza ndowe tili ndi luso lotani? Kodi anthu angaphunzire chiyani kwa tizilomboti?
Zina zimene zili pawebusaiti
Kodi Ndingakwanitse Kukakhala Pandekha?
Kodi mungadziwe bwanji ngati mulidi wokonzeka kuchoka panyumba ya makolo anu? Dzifunseni mafunso atatu.
Kodi Mungakonde Kuthandizidwa Kuti Musamangoganizira Zogonana?
Kodi mungatani kuti muchotse maganizo ogonana mumtima mwanu? Pezani malangizo othandiza ochokera m’Baibulo.
Mose Anabadwira ku Iguputo
Kodi tingaphunzire chiyani pa nkhani yokhudza Mose ali ku Iguputo? Koperani nkhanizi ndipo muzikambirane pamodzi monga banja.


text:
Mutu 10
Kodi Kulambira kwa Pabanja N’chiyani?
Kuyambira kale, Yehova wakhala akufuna kuti mabanja azikhala ndi nthawi yochitira zinthu pamodzi n’cholinga choti alimbitse ubwenzi wawo ndi iye komanso kuti banja lawo lilimbe. (Deuteronomo 6:6, 7) N’chifukwa chake banja lililonse la Mboni za Yehova linasankha nthawi imene limachita kulambira kwa pabanja mlungu uliwonse. Pa nthawiyi, banja limakambirana momasuka zinthu zauzimu zogwirizana kwambiri ndi banja lawo. Ngati mukukhala nokha, nthawi imeneyi mungaigwiritse ntchito kuti muyandikire Mulungu. Mungachite zimenezi pophunzira Baibulo pa nkhani imene mungasankhe.
Imakhala nthawi yoyandikira kwambiri Yehova. Baibulo limati: “Yandikirani Mulungu, ndipo iyenso adzakuyandikirani.” ( Yakobo 4:8) Kuphunzira Mawu a Mulungu kumatithandiza kuti timudziwe bwino Yehova. Timadziwa bwino makhalidwe ake komanso mmene iye amachitira zinthu. Njira yosavuta yoyambira kulambira kwa pabanja ndi kuyamba ndi kuwerengera limodzi Baibulo mokweza, mwina pogwiritsa ntchito ndandanda yowerenga Baibulo ya mlungu umenewo ya Sukulu ya Utumiki wa Mulungu. Munthu aliyense m’banjamo angapatsidwe ndime zina m’Baibulo zoti awerenge kenako onse n’kukambirana mfundo zimene aphunzira pa zimene awerengazo.
Imakhala nthawi yabwino yoti onse m’banjamo alimbitse ubwenzi wawo. Banja likamaphunzirira limodzi Baibulo, zimathandiza kuti mwamuna ndi mkazi wake azikondana komanso kuti ana azikondana ndi makolo awo. Nthawi yophunzirayo iyenera kukhala nthawi yosangalatsa kwambiri imene aliyense angaiyembekezere mwachidwi mlungu uliwonse. Makolo angasankhe nkhani zimene angaphunzire, mogwirizana ndi msinkhu wa ana awo, mwina pogwiritsa ntchito nkhani za mu Nsanja ya Olonda ndi Galamukani! kapena pa webusaiti yathu ya jw.org. Mwina mungakambirane za vuto linalake limene ana anu akumana nalo kusukulu ndi zimene anawo angachite kuti athane nalo. Mungasangalalenso kukonzekera nyimbo zomwe zidzaimbidwe kumisonkhano kenako n’kudya tizakudya ndi tizakumwa pambuyo pa kulambirako.
Nthawi yapadera imeneyi, yomwe banja lanu lizilambira Yehova limodzi mlungu uliwonse, idzathandiza kuti aliyense m’banja lanu azisangalala ndi Mawu a Mulungu, ndipo Yehova adzadalitsa kwambiri khama lanu.
N’chifukwa chiyani timapatula nthawi yoti tizichita Kulambira kwa Pabanja?
Kodi makolo angachite chiyani kuti nthawi imeneyi izikhala yosangalatsa kwa aliyense m’banjamo?


text:
Zolankhula za Imam Ali (a.s)6.
- Kulongosola
- Gulu la zinthu: Ahalbait
- Owona: 30
Zolankhula za Imam Ali (a.s)6.
Imam Ali(a.s) adati:
رُبَّ عزيزٍ أذَلَّه خُلقُه ورُبَّ ذليلٍ أعَزَّه خُلقُه.
-Kodi ndi anthu angati angati omwe adali akulu akulu, olemekezeka komanso aulemelero wawo koma makhalidwe awo oipa adawapangitsa kukhala anthu apansi ndi onyozeka, nanganso ndi anthu angati angati omwe adali apansi ndi onyozeka koma makhalidwe awo abwino adawapanga kukhala apamwamba ndi olemekezeka?
-Anthu ena kutheka kukhala abwino oti akhala akupanga zinthu zabwino zambiri koma kupezeka kuti nthawi ina akupanga ntchito yoipa ndikunyozeka.
-Anthu ena amafuna kukhala apamwamba pa gulu la anthu pokhala ndi udindo koma ndikukhala opanga zoipa mapeto ake amagwa pansi ndikukhala onyozeka.


text:
Choti Choti Khushiyan Episode 103 Full 19 May 2014,Choti Choti Khushiyan Episode 103 Full 19th May 2014,Choti Choti Khushiyan Episode Ninty Nine Full 19 May 2014,Choti Choti Khushiyan Full Episode 103 Geo Tv 19 May 2014,Choti Choti Khushiyan Episode 103 Full 19th May 2014 Geo Tv,Pakistani Drama Choti Choti Khushiyan Episode 103,Choti Choti Khushiyan 103, Choti Choti Khushiyan Epi 103,Choti Choti Khushyan Episode 103 By Geo Tv,Choti Choti Khushiyan Online 19th May 2014,Last Episode Choti Choti Khushiyan,Episode Choti Choti Khushiyan, Today Episode Choti Choti Khushiyan. 19 May Choti Choti Khushiyan.
Dailymotion Full part


text:
MUTU 13
Onani Moyo Mmene Mulungu Amauonera
Kodi Mulungu amauona bwanji moyo?
Kodi Mulungu amakuona bwanji kuchotsa mimba?
Kodi tingasonyeze bwanji kuti timalemekeza moyo?
“YEHOVA ndiye Mulungu woona,” anatero mneneri Yeremiya. “Ndiye Mulungu wamoyo.” (Yeremiya 10:10) Kuwonjezera pamenepo, Yehova Mulungu ndiye Mlengi wa zamoyo zonse. Zolengedwa zauzimu zakumwamba zinati kwa iye: “Mudalenga zonse, ndipo mwa chifuniro chanu zinakhala, nizinalengedwa.” (Chivumbulutso 4:11) Poimba nyimbo yotamanda Mulungu, Mfumu Davide anati: “Chitsime cha moyo chili ndi Inu.” (Salmo 36:9) Motero, moyo ndi mphatso ya Mulungu.
2 Yehova amatisamaliranso kuti tikhale ndi moyo. (Machitidwe 17:28) Amatipatsa chakudya chimene timadya, madzi amene timamwa, mpweya umene timapuma, ndiponso dziko tikukhalapoli. (Machitidwe 14:15-17) Yehova amatipatsa zimenezi m’njira imene imachititsa moyo kukhala wosangalatsa. Koma kuti tisangalale ndi moyo mokwanira, tifunikira kuphunzira malamulo a Mulungu ndi kuwalabadira.—Yesaya 48:17, 18.
KULEMEKEZA MOYO
3 Mulungu amafuna kuti tizilemekeza moyo wathu, ndi wa anthu ena. Mwachitsanzo, kalelo m’masiku a Adamu ndi Hava, mwana wawo Kaini anakwiya kwambiri ndi mng’ono wake Abele. Yehova anam’chenjeza Kaini kuti mkwiyo wakewo ungam’chititse tchimo lalikulu. Kaini ananyalanyaza chenjezolo. Iye “anamuukira Abele mphwake, namupha.” (Genesis 4:3-8) Yehova anam’langa Kaini chifukwa cha kupha mng’ono wake.—Genesis 4:9-11.
4 Patapita zaka zoposa 2,000, Yehova anapatsa anthu a ku Israyeli malamulo owathandiza kum’tumikira m’njira yovomerezeka. Chifukwa chakuti anaperekedwa kudzera mwa mneneri Mose, nthawi zina malamulo amenewa amatchedwa Chilamulo cha Mose. Limodzi mwa malamulo amenewo linati: “Usaphe.” (Deuteronomo 5:17) Mawuwa anasonyeza Aisrayeli kuti Mulungu amaona moyo wa munthu kukhala wa mtengo wapatali, ndi kutinso anthu ayenera kuona moyo wa anzawo kukhala wa mtengo wapatali.
5 Bwanji za moyo wa mwana amene sanabadwe? Malinga ndi Chilamulo cha Mose, kuchititsa imfa ya mwana yemwe ali m’mimba mwa amayi wake, kunali kulakwa. Inde, ngakhale moyo woterowo, ndi wa mtengo wapatali kwa Yehova. (Eksodo 21:22, 23; Salmo 127:3) Izi zikutanthauza kuti kuchotsa mimba n’kulakwa.
6 Kulemekeza moyo kumaphatikizapo kuona anthu anzathu moyenerera. Baibulo limati: “Yense wakudana ndi mbale wake ali wakupha munthu; ndipo mudziwa kuti wakupha munthu aliyense alibe moyo wosatha wakukhala mwa iye.” (1 Yohane 3:15) Ngati tikufuna moyo wosatha, tiyenera kuchotsa chidani chilichonse mumtima mwathu chimene tingakhale nacho pa munthu mnzathu, chifukwa nthawi zambiri chidani ndicho chimayambitsa chiwawa. (1 Yohane 3:11, 12) Tiyenera kuphunzira kukondana wina ndi mnzake, ndipo n’zofunika kwambiri kutero.
TIMALEMEKEZA MOYO
- mwa kusachotsa moyo wa mwana amene sanabadwe
- mwa kuleka zizolowezi zonyansa
- mwa kuchotsa chidani chilichonse mumtima mwathu chimene tingakhale nacho pa munthu mnzathu
7 Nanga bwanji za kulemekeza moyo wathu? Mwachibadwa anthu safuna kufa, koma ena amaika moyo wawo pachiswe pofuna kusangalala. Mwachitsanzo, ena amasuta fodya kapena chamba, ndipo ena amamwa mankhwala osokoneza bongo. Zinthu zimenezi zimawononga thupi ndipo kawirikawiri zimapha anthu amene amazigwiritsa ntchito. Munthu amene ali ndi chizolowezi chogwiritsa ntchito zinthu zimenezi, saona moyo ngati wopatulika. Kuchita zimenezi n’konyansa m’maso mwa Mulungu. (Aroma 6:19; 12:1; 2 Akorinto 7:1) Kuti titumikire Mulungu m’njira yovomerezeka, tiyenera kuleka zizolowezi zimenezi. Ngakhale kuti kuleka kungakhale kovuta kwambiri, Yehova angatipatse thandizo limene tikufuna. Ndipo iye amayamikira kwambiri pamene tiyesetsa kusamalira moyo wathu monga mphatso yake ya mtengo wapatali.
8 Ngati timalemekeza moyo, tidzakumbukira kupewa ngozi nthawi zonse. Sitidzachita zinthu motayirira ndipo sitidzaika moyo pachiswe pofuna kungosangalala. Tidzapewa kuyendetsa galimoto kapena njinga mosasamala. Tidzapewanso masewero achiwawa kapena oopsa. (Salmo 11:5) Lamulo la Mulungu kwa mtundu wakale wa Israyeli linati: “Pamene mumanga nyumba yatsopano [ya tsindwi, kapena kuti denga la fulati], muzimanga kampanda pa tsindwi lake, kuti ungatengere nyumba yanu mwazi, akagwako munthu.” (Deuteronomo 22:8) Mogwirizana ndi mfundo yaikulu m’lamulo limenelo, muyenera kusamalira zinthu monga masitepe a pakhomo kuti wina asapunthwe, kugwa, ndi kuvulala kwambiri. Ngati muli ndi galimoto kapena njinga, onetsetsani kuti ili ndi zonse zofunikira poiyendetsa. Musalole nyumba yanu, galimoto yanu, kapena njinga yanu kuika moyo wanu kapena wa ena pachiswe.
9 Bwanji za moyo wa nyama? Umenewonso ndi wopatulika kwa Mlengi. Mulungu amalola kupha nyama kuti tipeze chakudya ndi zovala, kapena pofuna kuteteza anthu ku ngozi. (Genesis 3:21; 9:3; Eksodo 21:28) Komabe, kuchitira nyama nkhanza kapena kuzipha pochita masewera chabe n’kulakwa ndipo kumapeputsa kwambiri kupatulika kwa moyo.—Miyambo 12:10.
KULEMEKEZA MAGAZI
10 Kaini atapha mbale wake Abele, Yehova anauza Kaini kuti: “Mawu a mwazi wa mphwako andifuulira ine kunthaka.” (Genesis 4:10) Pamene Mulungu ananena za mwazi wa Abele, anali kunena za moyo wa Abele. Kaini anali atachotsa moyo wa Abele, ndipo tsopano Kaini anafunikira kulangidwa. Zinali ngati kuti mwazi wa Abele, kapena moyo wake, unali kulira kwa Yehova kuti achitepo chilungamo. Mulungu anasonyezanso kugwirizana kwa moyo ndi magazi pambuyo pa Chigumula cha m’masiku a Nowa. Chigumulacho chisanachitike, anthu anali kudya zipatso, masamba, ndi zokolola za m’munda ngati chimanga, mpunga, ndi zina zotero. Pambuyo pa Chigumula, Yehova anauza Nowa ndi ana ake kuti: “Zoyenda zonse zamoyo zidzakhala zakudya zanu; monga therere laliwisi ndakupatsani inu zonsezo.” Komabe, Mulungu anawaletsa chinthu chimodzi, nati: “Koma nyama, mmene muli moyo wake, ndiwo mwazi wake, musadye.” (Genesis 1:29; 9:3, 4) N’zoonekeratu kuti Yehova amaona moyo ndi magazi a cholengedwa kukhala zogwirizana kwambiri.
11 Timasonyeza kulemekeza magazi mwa kusawadya. M’Chilamulo chimene Yehova anapatsa Aisrayeli, iye analamula kuti: “Ndipo munthu aliyense…akasaka nyama kapena mbalame yakudya, nakaigwira; azikhetsa mwazi wake, naufotsere ndi dothi.…Ndinanena kwa ana a Israyeli, Musamadya mwazi wa nyama iliyonse.” (Levitiko 17:13, 14) Izi zikusonyeza kuti lamulo la Mulungu loletsa kudya magazi a nyama, lomwe linaperekedwa choyamba kwa Nowa zaka ngati 800 m’mbuyomo, linali kugwirabe ntchito. Mmene Yehova anali kuonera nkhaniyi zinali zodziwikiratu: Atumiki ake akanadya nyama koma osati magazi ake. Anayenera kuthira magaziwo pansi, kumene kunali ngati kubwezera moyo wa cholengedwacho kwa Mulungu.
12 Akristu anapatsidwanso lamulo lofanana ndi limeneli. Atumwi ndi amuna ena otsogolera pakati pa otsatira a Yesu m’zaka 100 zoyambirira anasonkhana kuti asankhe malamulo amene ayenera kutsatiridwa ndi onse mu mpingo wachikristu. Iwo anafika pamfundo iyi: “Chinakomera Mzimu Woyera ndi ife, kuti tisasenzetse inu chothodwetsa chachikulu china choposa izi zoyenerazi; kuti musale nsembe za mafano, ndi mwazi, ndi zopotola [kusiya mwazi uli m’nyama], ndi dama.” (Machitidwe 15:28, 29; 21:25) Choncho tiyenera ‘kusala mwazi,’ kapena kuti kuupewa. M’maso mwa Mulungu, kuchita zimenezo n’kofunika kwambiri mofanana ndi kupewa kupembedza mafano ndi chiwerewere.
13 Kodi lamulo la kusala magazi limakhudzanso kuikidwa magazi? Inde. Nali fanizo: Tinene kuti dokotala wakuuzani kuti musiye mowa. Kodi zimenezi zingangotanthauza kuti simuyenera kumwa mowa, koma mungadzibaye jekeseni wolowetsa mowa m’thupi? Iyayi! N’chimodzimodzinso ndi magazi. Kuusala kumatanthauza kusaulowetsa m’matupi athu m’njira ina iliyonse. Motero, lamulo lonena kuti tizisala magazi limatanthauza kuti sitiyenera kulola aliyense kutiika magazi.
14 Nanga bwanji ngati Mkristu wavulala kwambiri kapena akufunikira opaleshoni yaikulu? Tiyerekeze kuti madokotala akunena kuti ngati saikidwa magazi afa. N’zodziwikiratu kuti Mkristuyo sangafune kufa. Poyesetsa kusunga moyo, umene ndi mphatso ya mtengo wapatali ya Mulungu, Mkristuyo angalole kuthandizidwa m’njira zina zosafuna kugwiritsa ntchito magazi molakwa. Choncho, angafune kulandira chithandizo cha chipatala choterocho ngati chilipo, ndipo angalole mankhwala ena osiyanasiyana m’malo mwa magazi.
15 Kodi Mkristu angaphwanye lamulo la Mulungu kungoti atalikitse pang’ono moyo wake m’dziko lino? Yesu anati: “Iye amene afuna kupulumutsa moyo wake adzautaya: koma iye amene ataya moyo wake chifukwa cha Ine, adzaupeza.” (Mateyu 16:25) Sitifuna kufa ayi. Koma ngati tingayese kupulumutsa moyo umene tili nawowu mwa kuphwanya lamulo la Mulungu, tikhoza kuchita tsoka lotaya moyo wosatha. Choncho ndi bwino kukhulupirira lamulo la Mulungu limene ndi lolungama. Tingatero ndi chidaliro chonse chakuti ngati tingafe pachifukwa chilichonse, Mpatsi wathu wa moyo adzatikumbukira poukitsa akufa, ndipo adzatibwezera mphatso ya mtengo wapatali ya moyo.—Yohane 5:28, 29; Ahebri 11:6.
16 Lerolino, atumiki okhulupirika a Mulungu ndi otsimikiza mtima kutsatira malamulo ake okhudza magazi. Iwo sangaudye m’njira ina iliyonse, ndipo salola kuikidwa magazi monga mankhwala.* Iwo ndi otsimikiza kuti amene anapanga magazi amawafunira zabwino powapatsa malamulo. Kodi inuyo mumakhulupirira kuti Mlengiyo amaterodi?
NJIRA YOKHAYO YOYENERA YOGWIRITSA NTCHITO MAGAZI
17 Chilamulo cha Mose chinaonetsa bwino lomwe njira imodzi yokhayo yoyenera yogwiritsa ntchito magazi. Ponena za kupembedza kumene Aisrayeli akale anayenera kuchita, Yehova anawalamula kuti: “Moyo wa nyama ukhala m’mwazi; ndipo ndakupatsani uwu pa guwa la nsembe, uchite chotetezera moyo wanu; pakuti wochita chotetezera ndiwo mwazi.” (Levitiko 17:11) Aisrayeli akachimwa, anali kukhululukidwa pambuyo popereka nyama monga nsembe ndi kuika magazi ake ena pa guwa la nsembe ku chihema. Kachisi wa Mulungu atamangidwa, anali kuchita zimenezi ku kachisiko. Njira yokhayo yoyenera yogwiritsa ntchito magazi inali pa nsembe zoterozo.
18 Akristu oona sanalamulidwe kusunga Chilamulo cha Mose. Motero, sapereka nsembe za nyama ndi kuika magazi a nyama pa guwa la nsembe. (Ahebri 10:1) Komabe, kugwiritsa ntchito magazi pa guwa la nsembe m’masiku a mtundu wakale wa Israyeli, kunali kuimira nsembe ya mtengo wapatali ya Mwana wa Mulungu, Yesu Kristu, imene inali kudzaperekedwa m’tsogolo. Monga tinaphunzirira m’Mutu 5 wa buku lino, Yesu anapereka moyo wake waumunthu chifukwa cha ife polola magazi ake kuti akhetsedwe monga nsembe. Kenako anakwera kumwamba kukapereka mtengo wa magazi ake okhetsedwawo kwa Mulungu, kamodzi basi ku nthawi yonse. (Ahebri 9:11, 12) Zimenezo zinayala maziko oti Mulungu azikhululukirapo machimo athu, ndipo zinatipatsa mwayi wopeza moyo wosatha. (Mateyu 20:28; Yohane 3:16) Kugwiritsa ntchito magazi kumeneko kwakhala kwa phindu lalikulu zedi! (1 Petro 1:18, 19) Tingapeze chipulumutso kokha mwa kukhulupirira m’mphamvu ya magazi okhetsedwa a Yesu.
19 Tiyenera kumuyamikira kwambiri Yehova Mulungu chifukwa cha mphatso yake yachikondi ya moyo. Ndipo kodi zimenezi siziyenera kutilimbikitsa kuuza ena kuti pali mwayi wopeza moyo wosatha mwa kukhulupirira m’nsembe ya Yesu? Tidzalimbikitsidwa kuchita zimenezi mofunitsitsa ndi mwachangu ngati tidera nkhawa moyo wa anthu anzathu monga Mulungu amachitira. (Ezekieli 3:17-21) Tikachita ntchito imeneyi mwakhama, tidzatha kunena zimenenso mtumwi Paulo ananena kuti: “Ndilibe kanthu ndi mwazi wa anthu onse. Pakuti sindinakubisirani pakukulalikirani uphungu wonse wa Mulungu.” (Machitidwe 20:26, 27) Kuuza anthu za Mulungu ndi zolinga zake, ndi njira yabwino kwambiri yosonyezera kuti timalemekeza kwambiri moyo ndi magazi.
ZIMENE BAIBULO LIMAPHUNZITSA
- Moyo ndi mphatso ya Mulungu.—Salmo 36:9; Chivumbulutso 4:11.
- Kuchotsa mimba n’kulakwa, chifukwa moyo wa mwana amene sanabadwe ndi wa mtengo wapatali m’maso mwa Mulungu.—Eksodo 21:22, 23; Salmo 127:3.
- Timasonyeza kulemekeza moyo mwa kusauika pachiswe ndi mwa kusadya magazi.—Deuteronomo 5:17; Machitidwe 15:28, 29.
* Kuti mudziwe zambiri za mankhwala amene angaperekedwe m’malo moikidwa magazi, onani masamba 13 mpaka 17 m’kabuku kakuti Kodi Mwazi Ungapulumutse Motani Moyo Wanu? kolembedwa ndi Mboni za Yehova.
Mafunso a Nkhaniyi
1. Kodi ndani analenga zamoyo zonse?
2. Kodi Mulungu amatisamalira motani kuti tikhale ndi moyo?
3. Kodi Mulungu anakuona bwanji kuphedwa kwa Abele?
4. M’Chilamulo cha Mose, kodi Mulungu anasonyeza motani kaonedwe koyenera ka moyo?
5. Kodi kuchotsa mimba tiyenera kukuona bwanji?
6. N’chifukwa chiyani sitiyenera kudana ndi munthu mnzathu?
7. Kodi zizolowezi zina zosalemekeza moyo ndi ziti?
8. N’chifukwa chiyani tiyenera kukumbukira kupewa ngozi nthawi zonse?
9. Ngati timalemekeza moyo, kodi nyama tiziziona motani?
10. Kodi Mulungu wasonyeza motani kugwirizana kwa moyo ndi magazi?
11. N’kugwiritsa ntchito magazi kotani kumene Mulungu analetsa kuyambira m’masiku a Nowa?
12. Ndi lamulo liti lokhudza magazi limene linaperekedwa ndi mzimu woyera m’zaka 100 zoyambirira, limene likugwirabe ntchito lerolino?
13. Fotokozani ndi fanizo chifukwa chake lamulo la kusala magazi limakhudzanso kuikidwa magazi.
14, 15. Madokotala atanena kuti Mkristu aikidwe magazi, kodi iye angachite bwanji, ndipo chifukwa chiyani?
16. Kodi atumiki a Mulungu ndi otsimikiza mtima kuchitanji pa nkhani ya magazi?
17. Mu Israyeli wakale, ndi njira yokhayo iti yogwiritsa ntchito magazi imene inali yovomerezeka kwa Yehova Mulungu?
18. Kodi tingapeze phindu ndi madalitso otani chifukwa cha kukhetsedwa kwa magazi a Yesu?
19. Kodi tiyenera kuchita chiyani kuti tisakhale ndi “kanthu ndi mwazi wa anthu onse”?


text:
Ndi Obama ziyenda?
M’sabatayi tili chigonere, dzidzidzi kudzangomva kuti mtsogoleri wa dziko lino wasankha nduna zatsopano.
Tidadzidzimuka kuona kuti nduna ya zamasewero ndi Grace Obama Chiumia.
Aganyu tizingoti Obama basi chifukwa zikumveka kuti manja a ndunayi ndi achitukuko. Chomwechonso dzina la Obamalo.
Iye ndi phungu wa boma la Nkhata Bay komwe nduna yakale ya zamasewero Simon Vuwa Kaunda imachokeranso.
Tikuganiza kuti ndunayi ikonza masewero polingalira kuti imaseweranso. Pamene aphungu athu adapita ku Lusaka, iyo idapitanso ndipo idakasewera bwino.
Mu 2009 ndunayi idayendayenda m’maiko osiyanasiyana a chigawo cha Kumpoto komwe imapempha ndalama zothandizira amayi ndi ana amasiye.
Kutakataka kotere tikuganiza kuti kungatithandize ngati zitaonetsedwa kumasewero. Uyutu mwina ntchito zake zingafanane ndi President Barack Obama wa ku Amerika kuti mpaka anthu amuponyere dzinali.
Tsono anduna dziwani kuti Flames tsopano ili panambala 122 padziko lapansi. Bwalo la Kamuzu Stadium silili mwakanthu ndipo nthawi iliyonse china chilichonse chitha kuchitika kumeneko moti boma lapita la PP lidachita kutchinga ndi malata kuti owonera mpira asachite kudzadza mpakakumwamba monga kale. Timu ya ntchemberembaye ya dziko lino ya Malawi Queens ilibe bwalo chifukwa bwalo la BYC limadikha madzi.


text:
-
Jun 20, 14 •
Nkhani • Written by :
Dyson Mthawanji •
No Comments
Pangotha maola sipikala wa Nyumba ya Malamulo Richard Msowoya atagwirizana ndi atsogoleri a zipani za m’Nyumba ya Malamulo kuti asankhe komiti yoti iziyendetsa zochitika m’Nyumbamo kaamba ka...
-
Jun 20, 14 •
Masewero • Written by :
Bobby Kabango •
No Comments
M’sabatayi tili chigonere, dzidzidzi kudzangomva kuti mtsogoleri wa dziko lino wasankha nduna zatsopano. Tidadzidzimuka kuona kuti nduna ya zamasewero ndi Grace Obama Chiumia. Aganyu tizingoti...
-
Jun 20, 14 •
Nkhani • Written by :
Staff Writer •
No Comments
Ngati aMalawi adali ndi chiyembekezo choti aona kusintha kwakukulu pachuma ndi zina ndi zina zokhudza moyo wawo pambuyo pa kulumbiritsidwa kwa boma latsopano lotsogozedwa ndi Pulezidenti Peter Arthur...
-
Jun 14, 14 •
Masewero • Written by :
Bobby Kabango •
No Comments
Aganyu lero tadzuka ndi nkhope za kugwa kaamba kazovuta zomwe zidachitika Lamulungu lapita pomwe Nyerere zidasambitsidwa chokweza ndi Maule. Ako kadali kachinayi Nyerere kuphedwa m’masewero...
-
Jun 14, 14 •
Nkhani • Written by :
Dyson Mthawanji •
No Comments
Chipani cholamula cha DPP chagwirizana ndi zipani zotsutsa boma za MCP ndi PP kuti nkoyenera kutsata Gawo 65 la malamulo oyendetsera dziko lino limene limapereka mphamvu kwa sipikala kuchotsa phungu...
-
May 24, 14 •
Masewero • Written by :
Bobby Kabango •
No Comments
Moni aganyu onse! Pepanitu chifukwa ena nkutheka ali m’chipatala malinga ndi mavoti a Lachiwiri. Aganyu tiyeni tilire nawo amene akulira popeza awa si mathero a moyo koma chiyambi cha moyo wina....
-
May 24, 14 •
Nkhani • Written by :
Kondwani Kamiyala •
No Comments
Bungwe lophunzitsa Amalawi zosiyanasiyana kuphatikizapo za demokalase la National Initiative for Civic Education (Nice) lati ngakhale chisankho cha chaka chino chinakumana ndi mikwingwirima,...
-
May 24, 14 •
Nkhani • Written by :
Bobby Kabango •
No Comments
Chisankho chapatatu chadza ndi zowawa zake. Pamene mpando wa pulezidenti wakhala wokokerana, mipando ya aphungu nayo yagwetsa mamulumuzana. Omwe ndi akuluakulu pa ndale komanso ena omwe adali nduna...
-
May 24, 14 •
Masewero • Written by :
Bobby Kabango •
No Comments
Zatentha mu TNM Super League pamene matimu akuziona ndipo ena akuphula mapointi atatu mosavutika. Pamene matimu ena monga Blue Eagles ndi Big Bullets akumwa mkaka tsiku ndi tsiku, chisoni chamanga...
-
May 3, 14 •
Nkhani • Written by :
Bobby Kabango •
No Comments
Makandideti 11 amene adasonkhana ku mtsutso wa atsogoleri usiku wa Lachiwiri m’sabatayi alonjeza zodzasintha moyo wa anthu akumudzi ngakhale makandidetiwa akulepherabe kunena zomwe adzachite kuti...


text:
Gwandaguluwe Chakuamba Phiri amene anabadwa 1935, ndi munthu wina wotchuka pa nkhani ya ndale mu dziko la Malawi. Iwo amachikera ku chigwa cha mtsinje wa Shire kummwera kwa dzikoli. Anthu ambiri amaatchula kuti a Gwanda Chakuamba.
Zaka zoyambiliraEdit
Pamene dziko la Malawi linakhala loyima palokha mu 1964 mpaka 1980, a Chakuamba anali munthu wodziwika mu chipani cha Malawi Congress Party (MCP}, chipani chokhacho chomwe chinali chololedwa mzikoli. Pa nthawi yomwe a Hastings Kamuzu Banda ankalamulira dziko la Malawi, a Chakuamba anakhala mu mipando yosiyana siyana mu chipanichi. Mpando wina unali mtsogoleri wa bungwe la a chinyamata la Malawi Young Pioneers (MYP). Mu 1980, iwo anapezeka wolakwa pa mulandu wotsutsa boma ndipo anamangidwa kwa zaka 22.
Ndale za zipani zambiriEdit
A Chakuamba anamasulidwa mwezi wa Julaye 1993 patangotha mwezi umodzi anthu a dzikoli atabvomera kuti mu dzikoli mukhale boma la zpani zambiri. Iwo atamasulidwa, analowa chipani cha United Democratic Front (UDF) koma patangopita ka nthawi kochepa, anabweleranso ku MCP ndipo anakhala Mulembi Wamkulu wa chipanichi. Mu Febuluale 1994, chipani cha MCP chinalengeza kuti Hastings Kamuzu Banda adzaimira chipanichi pa chisankho cha zipani zambiri choyamba cha mu dzikoli ndipo a Chakuamba adzaimira ngati wachiwiri wawo.
Pa chisankhochi, chomwe chinachitika pa 17 May 1994, a Bakili Muluzi ndi chipani chawo cha UDF anapambana ndipo a Banda ansiya ndale. Pa nthawi imeneyi, a Chakuamba anakhala mtsogoleri wa MCP. Mwezi wa Febuluale 1999, chipani cha MCP chinapanga mgiwirizano ndi chipani cha Alliance for Democracy (AFORD} ngati mbali ina yokhonzekera chisankho chomwe chinachitika mu Meyi chaka chomwecho. A Chakuamba anasankhidwa ngati mstogoleri wa mgwirizanowo ndipo a Chakufwa Chihana, mtsogoleri wa AFORD ngati wachiwiri wawo. Anthu otsatira MCP ambiri sanagwirizane nazo zimenezi chifukwa a Chakuamba sanasankhe a John Tembo kukhala wachiwiri wawo ndipo anayamba matukutuku ofuna kuti a Chakuamba atule pansi udindo wa utsogoleri wa chipanichi.
Pa chisankho chomwe chinachitika pa 15 Juni 1999, a Muluzi anapambananso ndipo a Chakuamba anali otsatira ndi 45% ya mavoti onse. Ngakhale odzawonelera chisankho ochokera ku maiko a kunja ananena kutu chisankhochi chinayenda mwa chilungamol, mgwirizano wa MCP ndi AFORD unakasuma ku bwalo la milandu potsutsana ndi zotsatira za chisankhochi ndipo anadandaula kuti panali chinyengo mu maboma 16. Bwaloli linapeza kuti panalibe chinyengo.
Mwezi wa Okotobala 2002, a Chakuamba anamangidwa kwa kanthawi kochepa chifukwa cholemba kalata ya bodza mu dzina la a Bakili Muluzi kwa aphungu a nyumba ya malamulo yonena kuti adzawapatsa ndalama akabvomera kuti a Muluzi adzaimenso kachitatu pa chisankho cha utsogoleri ngakhale malamulo a dzikoli samawalola kutero.
Pa miyezi yoyandikira chisankho cha 2004, a Chakuamba anasiya chipani cha MCP ndipo anayambitsa chipani chawo cha Republican Party (RP). Chipanichi chinapanga ubale ndi zipani zina zisanu ndi chimodzi ndi kupanga Mgwirizano Coalition. A Chakuamba anasankhidwa kukhala wotsogolera mgwirizanowo komanso kuti adzaimire gululi pa chisankho. Zotsatira za chisankho zonawonetsa a Chakuamba kuti anali wachitatu pa chisankhochi pambuyo pa a Bingu wa Muntharika wa UDF ndi a John Tembo a MCP, ndi 26% ya voti. the MCP, winning 25.7% of the vote. Kuwelenga kwa mavoti kusanathe, a Chakuamba analengeza kuti anapambana ndipo zotsatira zoonetsa kuti a Muntharika akutsogola zinali za bodza. A Muntharika anapambanabe ndipo analumbiritsidwa utsogoleri pa 24 Meyi ngakhale a Chakuamba ankanena kuti zotsatirazosinali zobera.
Kumayambiliro a mwezi wa Juni, a Chakuamba anasiya kutsutsa zotsatira za chisankhochi ndipo analola kuthandiza boma la a Muntharika. Iwo sanapatsidwe unduna koma anthu ena atatu a chipani chawo cha RP anapatsidwa mipando mbomali. A Chakuamba anapatsidwa unduna wa zaulimu mu Febuluale 2005, ndipo anasiya chipani cha RP ndikukalowa DPP. Iwo anasankhidwa kukhala woyamba wa wachiwiri wa mstogoleri wa dziko. Mu Sepitembala 2005 a Chakuamba anachotsedwa unduna ndipo anafundidwa ndi apolisi patangopita masiku ochepa chifukwa chonena kuti a Muntharika akhala atachoka pa udindo pasanafike pa Khilisimasi.


text:
Kodi Mumbaliwona Tani Bibliya?
Mungalewe kuti ni . . .
bukhu la nzeru za wanthu?
bukhu la bzidapi na bzinzano?
ayai Fala la Mulungu?
BIBLIYA LIMBATI
‘Mafala yense yakunembedwa njakucokera kwa Mulungu.’
PHINDU LACE MUKAKHULUPIRA BZIMWEBZI
Mun’dzagumana mitawiro ya mibvunzo mikulu-mikulu ya pa moyo wathu.
Mun’dzatsogoledwa mwakukhulupirika pa moyo wanu wa nsiku-na-nsiku.
Mun’dzakhala na cidikhiro cacadidi ca kutsogolo.
KODI TINGAKHULUPIREDI BZOMWE BIBLIYA LIMBALEWA?
Inde, pa mathangwe matatu::
Mbverano Wakudabwisa. Bibliya lidatenga magole yakuposa 1,600 kuti linembedwe na wanthu 40 wakusiyana-siyana. Wazinji wa iwo walibe nakundodziwanako. Tsono Bibliya lense ndakubverana, licikhala na msolo ubodzi wapakati.
Wanembi Wakulungama. Wanembi wa nkhani za kale-kale, kawiri-kawiri iwo wambabisa bzakuphonya bza mbumba yawo. Mwakusiyana na iwo, wanembi wa Bibliya, mwakulungama iwo wadanemberatu bzakuphonya bzawo na bza wanthu wa mtundu wawo.
—2 Nkhani 36:15, 16; Psalymo 51: 1-4.
Mapolofesiya yakukhulupirika. Bibliya lidaleweratu bza kugwesedwa kwa mzinda wakale-kale wa Babulo, magole 200 pomwe bzikhanati nakundocitikako. (Zaiya 13:17-22) Iro lidaleweratu momwe Babuloyo angadapfudzidwira pabodzi na dzina la munthu wakudzalikundayo!
—Zaiya 45:1-3.—Zaiya 45:1-3.
Mapolofesiya yanango ya m’Bibliya, yadacitikambo ndipo palibe kuphonyeka cinthu nacibodzico. Kodi ndibzo lini bzomwe tingadikhirire mu Fala la Mulungu?
KUTI MUKUMBUKIRE
Kodi Fala la Mulungu lingakuthandizeni tani kukhala na moyo wabwino?
Bibliya limbatawira mbvunzoyu pa ZAIYA 48:17, 18 na 2 TIMOTIO 3:


text:
Nkhani 46: Malinga a Yeriko
KODI n’chiani chimene chikugwetsa malinga a Yeriko’wa? Kukuonekera ngati kuti pagwera bomba lalikulu. Koma m’masiku’wo kunalibe mabomba; iwo analibe ngakhale mfuti. N’chozizwitsa china cha Yehova! Tiyeni tiphunzire m’mene zinachitikira.
Imvani zimene Yehova akuuza Yoswa: ‘Iwe ndi ankhondo ako muzizungulira mzinda’wo. Muuzungulire kamodzi pa tsiku kwa masiku asanu ndi limodzi. Mumke ndi likasa la chipangano lomwe. Ansembe asanu ndi awiri ayenera kulitsogolera ndi kuomba mphalasa zao.
‘Pa tsiku lachisanu ndi chiwiri muzungulira mzinda nthawi zisanu ndi ziwiri. Ndiyeno n’kuliza chilizire mphalasa’zo, n’kuuza ali yense kufuulitsa. Ndipo malinga’wo adzagwa pansi phwata!’
Yoswa ndi anthu’wo akuchita zonena za Yehova. Pozungulira, ali yense ali chete. Palibe wolankhula liu. Zokha zimene zikumveka ndizo mphalasa ndi mlikiti wa mapazi. Adani a anthu a Mulungu m’Yerikomo ayenera kukhala akuchita mantha. Kodi mukuona chingwe chofiira chikulendewera pa zenera’cho? Kodi n’zenera la yani iro? Inde, Rahabi wachita zimene azondi aja anamuuza. A m’banja mwake onse ali m’katimo akuonera naye.
Kenako, pa tsiku lachisanu ndi chiwiri, atazungulira kasanu ndi kawiri, mphalasa zikulizidwa, ankhondo’wo akupfuula, ndipo malinga akugwa. Yoswa akulamulano kuti: ‘Iphani ali yense mu mzinda’wo. Tenthani chiri chonse. Sungani kokha siliva, golidi, mkuwa ndi chitsulo, n’kuzipereka zilowe mosungira mwa chihema cha Yehova.’
Yoswa akuuza azondi awiri’wo, kuti: ‘Lowani m’nyumba ya Rahabi, nimum’tulutse iye ndi a m’banja lake onse.’ Rahabi ndi a m’banja lake apulumitsidwa, monga momwe analonjezera azondi’wo.
Mafunso
- Kodi Yehova akuuza ankhondo ndi ansembe kuti achite chiyani kwa masiku asanu ndi limodzi?
- Kodi amunawo ayenera kuchita chiyani pa tsiku lachisanu ndi chiŵiri?
- Monga mukuonera pachinthunzipa, kodi n’chiyani chikuchitikira malinga a Yeriko?
- N’chifukwa chiyani chingwe chofiira chikulendewera pa zeneraro?
- Kodi Yoswa akuuza amuna ankhondowo kuchita chiyani kwa anthuwo ndi mzindawo, koma kodi ayenera kuchita chiyani ndi siliva, golidi, mkuwa, ndi chitsulo?
- Kodi azondi aŵiriwo akuuzidwa kuchita chiyani?
Mafunso ena
- Ŵerengani Yoswa 6:1-25.
Kodi kuguba kwa Aisrayeli kuzungulira Yeriko patsiku lachisanu ndi chiŵiri n’kofanana bwanji ndi ntchito yolalikira ya Mboni za Yehova m’masiku otsiriza ano? (Yos. 6:15, 16; Yes. 60:22; Mat. 24:14; 1 Akor. 9:16)
Kodi ulosi umene unalembedwa pa Yoswa 6:26 unakwaniritsidwa bwanji patatha zaka 500, ndipo kodi zimenezi zikutiphunzitsa chiyani za mawu a Yehova? (1 Maf. 16:34; Yes. 55:11)


text:
Malawi: Codice Postale (CAP) in altre importanti città
Lilongwe - Blantyre - Mzuzu - Zomba - Mangochi - Kasungu - Karonga - Salima - Nkhotakota - Liwonde - Mponela - Monkey Bay - Luchenza - Rumphi - Ntcheu - Nsanje - Nkhata Bay - Mzimba - Mulanje - Mchinji - Livingstonia - Dedza - Chipoka - Balaka - Zambara - Thyolo - Sankulani - Sandama - Phalombe - Ntchisi - Nkhoma - Likoma - Nathenje - Namitete - Mzembela - Mtenje - Mlowe - Mkangawi - Mbaluko - Malemia - Makuta - Limbe - Kapeta - Ephangweni - Ekwendeni - Dowa - Chiromo - Chiradzulu - Chintheche - Chikwawa - Chaseta - Cape Maclear - Bandawe - Chitipa - Bangula - Thuchila - Thondwe - Simon - Namalaka - Nalikolo - Mwanza - Mvela - Mchenga - Mazengera - Maganga - Kumtumanji - Kukulanga - Kongoni - Kasupe - Karonga - Kandete - Kamphulusa - Kamphambale - Kachebere - Chiweyo - Chilumba - Chelinda - Chadza Mkwenda - Bweteka - Usisya


text:
Kulambira kwa Pabanja Kuzikhala Kosangalatsa
Bambo wina wa ku Brazil anati: “Tikayamba Kulambira kwa Pabanja, sitisiya mpaka usiku. Pena ndimachita kunena kuti, ‘Basi tisiye.’” M’bale wina ku Japan ananena kuti akayamba Kulambira kwa Pabanja, mwana wake wa zaka 10 safuna kuti asiye. Pofotokoza chifukwa chake, m’baleyo anati: “Pa nthawi imeneyi amalimbikitsidwa ndipo amanjoya.”
Koma izi si zimene zimachitika m’mabanja ena ndipo ana ena sasangalala ikafika nthawi ya Kulambira kwa Pabanja. Kodi vuto limakhala chiyani? Bambo wina wa ku Togo anati: “Kulambira Yehova kuyenera kukhala kosangalatsa.” Ngati sikusangalatsa mwina vuto ndi mmene mukuchitira kulambirako. Koma mabanja ambiri aona kuti tsiku la Kulambira kwa Pabanja likhoza kukhala “losangalatsa kwambiri” ngati mmene buku la Yesaya limanenera za tsiku la Sabata.—Yes. 58:13, 14.
Abale ambiri azindikira kuti Kulambira kwa Pabanja kumakhala kosangalatsa kwambiri ngati aliyense m’banjamo ali womasuka. Ralf, yemwe ali ndi ana aakazi atatu wamwamuna m’modzi, ananena kuti akamachita kulambira kwa pabanja zimangokhala ngati akucheza osati kuphunzira ndipo aliyense amalankhula momasuka. N’zoona kuti nthawi zina zimavuta kuthandiza aliyense kuti asangalale komanso azilankhulapo momasuka. Mlongo wina anati: “Nthawi zina ndimatopa kwambiri moti ndimalephera kuchititsa Kulambira kwa Pabanja m’njira yosangalatsa.” Kodi ndi zinthu ziti zimene zingathandize kuti Kulambira kwa Pabanja kuzikhala kosangalatsa?
MUZISINTHASINTHA
M’bale wina wa ku Germany, amene ali ndi ana awiri ananena kuti: “Tikufunika kumasinthasintha.” Natalia amene ali ndi ana awiri anati: “Chofunika kwambiri ndi kusinthasintha osati kumangochita zimodzimodzi.” Mabanja ambiri amachita zinthu zosiyanasiyana pa Kulambira kwa Pabanja. Mwachitsanzo, m’bale wina wa ku Brazil dzina lake Cleiton, amene ali ndi ana awiri achinyamata, anati: “Zimathandiza kuti muphunzire zambiri osatopa ndipo aliyense m’banjamo amakhala ndi zochita.” Makolo angaganizire mwana aliyense payekha n’kumachita zinthu zosiyanasiyana mogwirizana ndi misinkhu ya anawo. Makolo angasankhe nkhani imene ikukhudza aliyense m’banjamo ndipo angathe kumasinthasintha nkhani zoti akambirane komanso kachitidwe kake.
Kodi mabanja ena amatani kuti azichita zinthu zosiyanasiyana? Mabanja ena amayamba ndi kuimba nyimbo zingapo zotamanda Yehova. Juan wa ku Mexico ananena kuti: “Nyimbo zimathandiza kuti maganizo athu akhazikike tisanayambe kuphunzira.” Ana ake awiri ndi amene amasankha nyimbo zogwirizana ndi nkhani zimene aphunzire pa kulambirako.
Mabanja ena amawerengera limodzi Baibulo. Iwo amagawana mawu a anthu osiyanasiyana kuti azisinthanasinthana powerenga. M’bale wina wa ku Japan ananena kuti, “Poyamba ndinkaona ngati zachibwana.” Koma ana awo awiri ankasangalala kuona makolo awo akuchitira nawo limodzi zimenezi. Mabanja ena amachita masewero a nkhani za m’Baibulo. M’bale wina wa ku South Africa, dzina lake Roger, amene ali ndi ana awiri ananena kuti, “Kawirikawiri ana amaona mfundo zina m’nkhani ya m’Baibulo zimene makolofe sitinazione.”
Njira ina yothandiza kuti muzichita zinthu zosiyanasiyana ndi kugwirira limodzi ntchito yopanga chifaniziro cha chingalawa cha Nowa kapena kachisi wa Solomo. Ntchito imeneyi ingafune kuti mufufuze mfundo zosiyanasiyana m’mabuku athu, ndipo zimenezi zingakhale zosangalatsa kwambiri. Mwachitsanzo, banja lina ku Asia linkachita masewera ofanana ndi bawo koma oyenda motsatira maulendo a umishonale a Paulo. Mabanja ena amachita masewera omwewo koma otsatira ulendo wa Aisiraeli pochoka ku Iguputo. Mnyamata wina wa zaka 19 wa ku Togo dzina lake Donald anati: “Kusinthasintha zochita pa Kulambira kwa Pabanja kunathandiza kuti kulambirako kuzikhala kosangalatsa komanso kuti tonse m’banja tizisangalala.” Kodi ndi zinthu ziti zimene mungachite kuti kulambira kwanu kwa pabanja kuzikhala kosangalatsa?
KUKONZEKERA N’KOFUNIKA
N’zoona kuti kusinthasintha kumathandiza kuti Kulambira kwa Pabanja kukhale kosangalatsa. Koma kuti zimene tikuphunzirazo zikhale zothandiza aliyense ayenera kumakonzekera. Nthawi zina ana amatopa msanga, choncho bambo ayenera kuganizira mofatsa nkhani imene akufuna kukaphunzira n’kuikonzekera bwino. M’bale wina ananena kuti, “Ndikakonzekera, aliyense amasangalala ndi phunzirolo.” M’bale wina wa ku Germany amauza onse m’banja lake zimene adzaphunzire milungu yotsatira. M’bale wina wa ku Benin, amene ali ndi ana 6, amaperekeratu mafunso oti adzakambirane akadzamaliza kuonerera DVD pa Kulambira kwa Pabanja. Izi zikusonyeza kuti kukonzekera kumathandiza kuti Kulambira kwa Pabanja kukhale kosangalatsa.
Anthu onse m’banja akadziwiratu zimene adzaphunzire mlungu wotsatira, amakambirana zimenezo tsikulo lisanafike, ndipo zimenezi zimathandiza kuti aziyembekezera tsikulo mwachidwi. Ngati aliyense m’banjamo wauzidwa zoti adzachite, amaona kuti ali ndi udindo pa tsikulo.
MUSAMACHITE MODUMPHADUMPHA
Mabanja ambiri zimawavuta kuti azichita Kulambira kwa Pabanja mlungu uliwonse.
Abale ena amagwira ntchito nthawi yaitali kuti apeze zofunika pabanja lawo. Mwachitsanzo, m’bale wina ku Mexico amapita kuntchito 6 koloko m’mawa ndipo amaweruka 8 koloko madzulo. Nthawi zinanso pamafunika kusintha tsiku la Kulambira kwa Pabanja chifukwa chakuti mukufunika kuchita zinthu zina zokhudzanso kulambira Yehova.
Koma tiyenera kuyesetsabe kuti tisamachite modumphadumpha. Kamtsikana kena ka zaka 11 ku Togo kananena kuti banja lawo limayesetsa pa nkhaniyi. Iye anati: “Timaonetsetsa kuti Kulambira kwa Pabanja kusalephereke ndipo nthawi zina timalolera kuchita usiku ngati panali zochita zina.” Mabanja ena amasankha masiku oyambirira a mlungu kuti azichita Kulambira kwa Pabanja. Amachita dala zimenezi kuti akalephera pa tsikulo achite tsiku lina koma m’kati mwa mlungu womwewo.
Kumbukirani kuti zimene timachita pa tsikuli ndi kulambira Yehova. Choncho mlungu uliwonse, mawu apakamwa pa munthu aliyense m’banja mwanu ayenera kukhala ngati ‘ana amphongo a ng’ombe amene mukuwapereka nsembe’ kwa Yehova. (Hos. 14:2) Yesetsani kuti aliyense m’banja mwanu azisangalala pa nthawi imeneyi chifukwa “chimwemwe chimene Yehova amapereka ndicho malo anu achitetezo.”—Neh. 8:9, 10.


text:
Kulibe tchuthi kwa mlimi
Alimi ambiri akolola ndipo alimi ozindikira akudziwa kuti palibe nthawi yopuma poti akuyenera kutembenukira kuulimi wa kudimba. Alimi ambiri m’madera a boma la Lilongwe ayamba ntchitoyi ndipo Veleson Nyamulani ndi mmodzi mwa alimiwa. Ndidacheza naye motere:
Ndakupezani kuno ku Nathenje m’boma la Lilongwe. Tidziwane…
Ndine Veleson Nyamulani ndipo ndili ndi zaka 43. Ndimachokera m’mudzi uno wa Chezayira, kwa T/A Chadza m’boma la Lilongwe. Ndili ndi mkazi ndi ana 6 ndipo ulimi ndiyo ntchito yanga kuyambira kale.
Ambiri akolola ndipo ntchito ya kumunda nayo yatha. Koma ndikudabwa ndakupezani muli wotanganidwa. Tafotokozani, mukutani?
Inde, ndi zoona kuti mvula yatha ndipo ntchito zakumunda zatha. Komatu kwa mlimi wozindikira ngati ine, ntchito sinathe poti mlimi wozindikira sapuma, sapita kutchuthi. Padakalipano ndikugwira ntchito yakudimba komwe ndawokera phwetekere.
Enatu amapuma akakolola, inu simupuma bwanji?
Akulu, ndanena kale kuti ntchito ya ulimi ilibe tchuthi. Komanso mukayang’ana ntchito zina monga za pagalaja mupeza kuti iwo sapita kutchuthi chifukwa akatero ndiye kuti sadya patauni. Anthufe timagona nthawi yaitali usiku kotero kumeneko ndiko kupuma. Mlimi wanzeru sagona masana. Mukaonetsetsanso, mupeza kuti alimi omwe amapuma mvula ikatha ndiwo amakhala patsogolo kubuula ndi njala chifukwa sakhala ndi chakudya chokwanira munkhokwe zawo.
Ulimi wa phetekere mudauyamba liti?
Ulimiwu ndidauyamba m’chaka cha 2008 nditazindikira makwacha omwe amabwera chifukwa cha ulimiwu. Imafika nthawi yomwe tomato amasowa kwambiri kotero ukakhala ndi tomato umapha makwacha ambiri. Kuyambira 2008, ikangotha mvula ndimatembenukira kuulimi wa tomato. Tomato amandithandizanso pankhani ya pakhomo poti sindichita kugula kuti ndithire mundiwo.
Ena amati tomato ndi mbewu yovuta kulima. Inu mukutinji?
Alimi ambiri amanenadi choncho. Komatu alimi amenewo ndi amantha chabe chifukwa pa mbewu iiliyonse pamafunika khama kuti mbewuyo ikubweretsere phindu. Tomato amafunika kusamalira bwino kuti akulenso bwino ndi kubweretsa phindu lochuluka.
Tafotokozani mwachidule momwe mumasamalira tomato?
Tikakhala kuti tilibe mankhwala akusitolo, timawaza madzi masamba a tomatowo ndi cholinga chakuti mame asaumirire kumasamba.
Chimachitika ndi chiyani mame akaumira pamasamba a tomato?
Mame akakamira pamasamba a tomato, masambawo amakwinyika. Madziwo timawaza mmawa.
Ndaona m’mundawu mwazikamo mapesi, zikukhala bwanji?
Mapesiwa amathandiza kuti tomato akabala asagone.
Ulimi wa tomato umakupindulirani motani?
Zaka zonse mvula m’dera lathu simagwa bwino ndipo izi zimachititsa kuti tisakolole chimanga chambiri. Kotero ndikagulitsa tomato ndimapeza ndalama zogulira chimanga chakudya ndi banja lanja.
Kodi ndi mavuto anji omwe mumakumana nawo paulimi wa tomato?
Matenda omwe amagwira tomato ndi omwe amandisautsa paulimiwu. Ena mwa matendawa ndi chiwawu. Komanso kangaude amasautsa akayanga pamasamba a tomato.
Mumagonjetsa bwanji nthendayi komanso kangaude?
Chiwawu ndimachigonjetsa popopera tomatoyo mankhwala otchedwa Dyphen, pomwe kangaude timamugonjetsa tikawaza makhwala otchedwa Dymethylene.
Ena amalephera kuchita ulimi wakudimba kaamba kosowa madzi. Kodi vuto limeneli inu mumakumana nalo?
Ine vuto limeneli lidandiphonya chifukwa cha mtsinje wa Nathenje womwe suphwera.
Mundawutu ukuoneka waukulu, kodi mumakwanitsa bwanji kulima? Muli ndi antchito?
Ndilibe antchito; banja langa ndilo limandithandiza ntchitoyi. Koma ana anga omwe ali pasukulu sindiwalola kujomba kusukulu ndi cholinga chakuti andithandize ntchito za kudimba. Iwo amandithandiza ntchito zochepa nthawi ya tchuthi.
Masomphenya anu paulimi umenewu ndi otani?
Ndikufuna ndithe kupeza misika kusukulu ndi zipatala kuti ndiziperekera tomato.
« Adandaula ndi mitengo ya mbatata Adandaula ndi mitengo ya mbatata »